title: Σύσταση του Συμβουλίου, της 8ης Ιουλίου 2014 , σχετικά με το εθνικό πρόγραμμα μεταρρυθμίσεων της Λετονίας για το 2014 και τη διατύπωση γνώμης του Συμβουλίου σχετικά με το πρόγραμμα σταθερότητας της Λετονίας για το 2014

text:
               29.7.2014

               EL

               Επίσημη Εφημερίδα της Ευρωπαϊκής Ένωσης

               C 247/63

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 8ης Ιουλίου 2014
   σχετικά με το εθνικό πρόγραμμα μεταρρυθμίσεων της Λετονίας για το 2014 και τη διατύπωση γνώμης του Συμβουλίου σχετικά με το πρόγραμμα σταθερότητας της Λετονίας για το 2014
   2014/C 247/12
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Έχοντας υπόψη τη γνώμη της οικονομικής και δημοσιονομικής επιτροπής,
   Έχοντας υπόψη τη γνώμη της επιτροπής κοινωνικής προστασίας,
   Έχοντας υπόψη τη γνώμη της επιτροπής οικονομικής πολιτικής,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε ως προς την πρόταση της Επιτροπής σχετικά με τη δρομολόγηση νέας στρατηγικής για την απασχόληση και την ανάπτυξη, «Ευρώπη 2020», η οποία βασίζεται σε μεγαλύτερο συντονισμό των οικονομικών πολιτικών και εστιάζεται στους νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο, με βάση τις προτάσεις της Επιτροπής, εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές για τις πολιτικές απασχόλησης των κρατών μελών (2), που από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη καλούνται να λαμβάνουν υπόψη τις ολοκληρωμένες κατευθυντήριες γραμμές στις οικείες οικονομικές πολιτικές και πολιτικές για την απασχόληση.

               (3)

               Στις 29 Ιουνίου 2012, οι αρχηγοί κρατών και κυβερνήσεων ενέκριναν Σύμφωνο για την ανάπτυξη και την απασχόληση, το οποίο παρέχει ένα συνεκτικό πλαίσιο δράσης σε επίπεδο κρατών μελών, ΕΕ και ευρωζώνης, με την κινητοποίηση όλων των δυνατών μηχανισμών, μέσων και πολιτικών. Έλαβαν απόφαση σχετικά με τη δράση που πρέπει να αναληφθεί στο επίπεδο των κρατών μελών, ιδίως εκφράζοντας την απόλυτη προσήλωσή τους στην επίτευξη των στόχων της στρατηγικής «Ευρώπη 2020» και στην εφαρμογή των ειδικών ανά χώρα συστάσεων.

               (4)

               Στις 9 Ιουλίου 2013, το Συμβούλιο εξέδωσε σύσταση (3) σχετικά με το εθνικό πρόγραμμα μεταρρυθμίσεων της Λετονίας για το 2013 και διατύπωσε τη γνώμη του σχετικά με το επικαιροποιημένο πρόγραμμα σύγκλισης της Λετονίας για την περίοδο 2012-2016.

               (5)

               Στις 13 Νοεμβρίου 2013, η Επιτροπή εξέδωσε την ετήσια επισκόπηση της ανάπτυξης, με την οποία αρχίζει το Ευρωπαϊκό Εξάμηνο του 2014 όσον αφορά τον συντονισμό των οικονομικών πολιτικών. Επίσης, στις 13 Νοεμβρίου 2013, η Επιτροπή, με βάση τον κανονισμό (EΕ) αριθ. 1176/2011 του Ευρωπαϊκού Κοινοβουλίου και του Συμβουλίου (4), εξέδωσε την έκθεση για τον Μηχανισμό Επαγρύπνησης, στην οποία η Λετονία δεν συμπεριλαμβανόταν μεταξύ των κρατών μελών που επρόκειτο να υποβληθούν σε εμπεριστατωμένη επισκόπηση.

               (6)

               Στις 20 Δεκεμβρίου 2013, το Ευρωπαϊκό Συμβούλιο ενέκρινε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και μέτρων για την ενίσχυση της ανάπτυξης. Τόνισε ότι θα πρέπει να επιδιωχθεί διαφοροποιημένη, ευνοϊκή για την ανάπτυξη δημοσιονομική εξυγίανση, να αποκατασταθούν οι κανονικές συνθήκες δανειοδότησης στην οικονομία, να προωθηθούν η ανάπτυξη και η ανταγωνιστικότητα, να αντιμετωπισθούν η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               (7)

               Στις 29 Απριλίου 2014, η Λετονία υπέβαλε το εθνικό της πρόγραμμα μεταρρυθμίσεων για το 2014 και στις 30 Απριλίου 2014 το οικείο πρόγραμμα σταθερότητας για το 2014. Για να ληφθεί υπόψη η μεταξύ τους αλληλεξάρτηση, τα δύο προγράμματα αξιολογήθηκαν συγχρόνως.

               (8)

               Ο στόχος της δημοσιονομικής στρατηγικής που εκτίθεται στο Πρόγραμμα Σταθερότητας του 2014 είναι να μειωθεί σταδιακά το ονομαστικό έλλειμμα και να διατηρηθεί διαρθρωτικό ισοζύγιο συνεπές με τον μεσοπρόθεσμο στόχο, λαμβάνοντας υπόψη την επιτρεπόμενη προσωρινή απόκλιση από τον στόχο αυτό, λόγω του αντικτύπου της μεταρρύθμισης του συνταξιοδοτικού συστήματος. Το Πρόγραμμα Σταθερότητας έχει τροποποιήσει τον μεσοπρόθεσμο στόχο από - 0,5 % σε - 1,0 %. Ο νέος μεσοπρόθεσμος στόχος απηχεί του στόχους του Συμφώνου Σταθερότητας και Ανάπτυξης. Η προβλεπόμενη εξέλιξη του ονομαστικού ισοζυγίου στο Πρόγραμμα Σταθερότητας συνεπάγεται σταδιακή επιδείνωση του (εκ νέου υπολογισθέντος) διαρθρωτικού ισοζυγίου, αν και παραμένει εντός του περιθωρίου που επιτρέπει η εφαρμογή της μεταρρύθμισης του συνταξιοδοτικού συστήματος. Λαμβάνοντας υπόψη την επιτρεπόμενη απόκλιση από τον μεσοπρόθεσμο στόχο, το προβλεπόμενο διαρθρωτικό έλλειμμα ευθυγραμμίζεται με την απαίτηση του Συμφώνου Σταθερότητας και Σύγκλισης μέχρι το 2016. Ωστόσο, η προβλεπόμενη αύξηση του εκ νέου υπολογισθέντος διαρθρωτικού ελλείμματος το 2017 οδηγεί σε απόκλιση από την απαιτούμενη πορεία προσαρμογής προς τον μεσοπρόθεσμο στόχο. Συνολικά, η δημοσιονομική στρατηγική που εκτίθεται στο Πρόγραμμα Σταθερότητας είναι ως επί το πλείστον σύμφωνη με τις απαιτήσεις του Συμφώνου Σταθερότητας και Ανάπτυξης. Το δημόσιο χρέος αναμένεται να παραμείνει αρκετά κάτω από το 60 % του ΑΕΠ καθ' όλη την περίοδο του προγράμματος, για να υποχωρήσει στο 31 % του ΑΕΠ μέχρι το 2017. Το μακροοικονομικό σενάριο στο οποίο στηρίζονται οι δημοσιονομικές προβλέψεις του Προγράμματος Σταθερότητας και το οποίο δεν έχει εγκριθεί επισήμως από ανεξάρτητο φορέα, είναι ρεαλιστικό. Η οικονομική ανάπτυξη αναμένεται να παραμείνει γύρω στο 4 % ετησίως κατά την περίοδο του προγράμματος, οι δε προβλεπόμενες αυξήσεις τιμών είναι μέτριες.

               (9)

               Το δημοσιονομικό σενάριο του Προγράμματος Σταθερότητας προβλέπει απότομη μείωση του μεριδίου των δημόσιων εσόδων και δαπανών στο ΑΕΠ, ως αποτέλεσμα σειράς μέτρων που συνεπάγονται μείωση των εσόδων σε συνδυασμό με στοχευμένη συγκράτηση των δαπανών. Οι αυξανόμενες αιτήσεις για δαπάνες σε αρκετούς τομείς πολιτικής συνιστούν κίνδυνο για τις προβλεπόμενες στο Πρόγραμμα Σταθερότητας μειώσεις των δαπανών. Οι εαρινές προβλέψεις του 2014 των Υπηρεσιών της Επιτροπής δείχνουν ότι, ενώ η δημοσιονομική πολιτική το 2014 συνάδει με την απαίτηση του Συμφώνου Σταθερότητας και Σύγκλισης, υπάρχει κίνδυνος απόκλισης το 2015. Με βάση την αξιολόγηση του Προγράμματος Σταθερότητας από το Συμβούλιο και τις προβλέψεις της Επιτροπής, σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι το 2014 η απόκλιση του διαρθρωτικού ελλείμματος από τον μεσοπρόθεσμο στόχο αντανακλά τις επιπτώσεις της μεταρρύθμισης του συνταξιοδοτικού συστήματος, ενώ από το 2015 υπάρχει κίνδυνος απόκλισης από την απαιτούμενη πορεία προσαρμογής.

               (10)

               Η Λετονία έχει λάβει μέτρα για τη μείωση της φορολογίας των χαμηλών εισοδημάτων και των οικογενειών με εξαρτώμενα άτομα και για την αύξηση της φορολόγησης της περιουσίας και των περιβαλλοντικών φόρων, αλλά το ύψος και ο σχεδιασμός των φόρων αυτών δεν επηρεάζουν αρκετά τη συμπεριφορά των οικονομικών φορέων, ενώ δεν καταργούνται ορισμένες επιβλαβείς για το περιβάλλον επιδοτήσεις. Μολονότι οι αρχές έχουν σημειώσει κάποια πρόοδο όσον αφορά τη βελτίωση της φορολογικής συμμόρφωσης και τη μείωση του ποσοστού της αδήλωτης οικονομικής δραστηριότητας, κυρίως με τη βελτίωση της εκτίμησης των κινδύνων και τη θέσπιση αυστηρότερων κυρώσεων για δόλια συμπεριφορά, εξακολουθούν να υπάρχουν προβλήματα στον τομέα της καταπολέμησης της φορολογικής απάτης και της φοροδιαφυγής. Συγκεκριμένα, παρά το ότι αντιπροσωπεύουν σημαντικό ποσοστό της συνολικής φορολογίας, τα έσοδα από τους φόρους κατανάλωσης εμφανίζουν μεγάλα περιθώρια περαιτέρω αύξησης, εφόσον βελτιωθεί η φορολογική συμμόρφωση.

               (11)

               Παρά το αρχικώς φιλόδοξο σχέδιο μεταρρύθμισης της τριτοβάθμιας εκπαίδευσης, η Λετονία δεν σημείωσε πρόοδο όσον αφορά τη θέσπιση διεθνώς εγκεκριμένου συστήματος διαπίστευσης, τα σχέδια εισαγωγής ενός νέου μοντέλου χρηματοδότησης προβλέπονται ενδεικτικά για το 2016, η ενοποίηση των ανώτατων εκπαιδευτικών ιδρυμάτων έχει αποδυναμωθεί και οι περιορισμοί σχετικά με τη χρήση ξένων γλωσσών παραμένουν αμετάβλητοι. Αυτό συμβαίνει παρά το γεγονός ότι υπάρχουν σημαντικά περιθώρια για τη μεταρρύθμιση του συστήματος τριτοβάθμιας εκπαίδευσης, το οποίο είναι υπερβολικά μεγάλο δεδομένης της μείωσης του πληθυσμού, προσφέρει υπερβολικά πολλά διαφορετικά προγράμματα σπουδών και δεν είναι ιδιαίτερα ελκυστικό για αλλοδαπούς σπουδαστές και διδακτικό προσωπικό. Τα αποτελέσματα της πρώτης ανεξάρτητης αξιολόγησης των ερευνητικών ιδρυμάτων δείχνουν ότι 21 % των επιστημόνων πλήρους απασχόλησης εργάζονται για το 10 % των αξιολογηθέντων ερευνητικών ιδρυμάτων που μπορούν να θεωρηθούν ως υψηλού επιπέδου διεθνή ερευνητικά κέντρα. Επιπλέον, η Λετονία είχε ένταση Ε&Α μόνο 0,66 % του ΑΕΠ το 2012 και δεν ακολουθεί σωστή πορεία προς την επίτευξη του στόχου που είχε θέσει στο πλαίσιο της στρατηγικής «Ευρώπη 2020» για διάθεση του 1,5 % του ΑΕΠ στην Ε&Α.

               (12)

               Η Λετονία έχει σημειώσει πρόοδο στην αντιμετώπιση της ανεργίας, η οποία έχει μειωθεί αισθητά. Ωστόσο, η ανεργία των νέων παραμένει σε σχετικά υψηλά επίπεδα και υπάρχει ανάγκη για μέτρα προσέγγισης των μη εγγεγραμμένων άεργων νέων. Παρόλο που η Λετονία έχει λάβει μέτρα για την αντιμετώπιση των ζητημάτων της αναντιστοιχίας δεξιοτήτων και της ποιότητας της επαγγελματικής εκπαίδευσης, αυτά χρήζουν ακόμη προσοχής, ιδίως όσον αφορά τη βελτίωση της ποιότητας των προγραμμάτων μαθητείας και την ανάπτυξη συνολικού επαγγελματικού προσανατολισμού. Οι ενεργητικές πολιτικές για την αγορά εργασίας εξακολουθούν να είναι περιορισμένης έκτασης και να στηρίζονται υπερβολικά στα δημόσια έργα.

               (13)

               Το ποσοστό των φτωχών που βρίσκονται σε ηλικία εργασίας παραμένει πολύ υψηλό στη Λετονία. Η Λετονία έχει λάβει ορισμένα μέτρα για τη μεταρρύθμιση του συστήματος κοινωνικής πρόνοιας και έχει ολοκληρώσει μια ευρείας κλίμακας αξιολόγηση του συστήματος κοινωνικής ασφάλισης εξασφαλίζοντας έτσι μια στέρεη βάση για την πραγματοποίηση μεταρρύθμισης βάσει αποδεικτικών στοιχείων. Έχει αυξήσει σημαντικά διάφορες παροχές που αφορούν τα παιδιά και αύξησε τα όρια αφορολόγητου εισοδήματος φυσικών προσώπων για τα εξαρτώμενα άτομα. Ωστόσο, η αποτελεσματικότητα του συστήματος κοινωνικής προστασίας όσον αφορά τη μείωση της φτώχειας παραμένει χαμηλή και ο σχεδιασμός ενός αποτελεσματικού δικτύου κοινωνικής ασφάλειας εξακολουθεί να εκκρεμεί. Συνολικά, μεγάλο ποσοστό του πληθυσμού αντιμετωπίζει κίνδυνο φτώχειας ή κοινωνικού αποκλεισμού και το ποσοστό αυτό είναι ακόμη υψηλότερο για τα παιδιά. Οι οικογένειες με παιδιά, οι άνεργοι, τα άτομα με αναπηρία και τα άτομα που κατοικούν σε αγροτικές περιοχές αντιμετωπίζουν ιδιαίτερα υψηλό κίνδυνο φτώχειας και κοινωνικού αποκλεισμού. Οι δαπάνες κοινωνικής προστασίας της Λετονίας ως ποσοστό του ΑΕΠ είναι οι χαμηλότερες στην ΕΕ. Η πρόσβαση στην υγειονομική περίθαλψη παρεμποδίζεται από το κόστος, συμπεριλαμβανομένων των υψηλών άμεσων πληρωμών από τους ασθενείς και του γενικευμένου φαινομένου των άτυπων πληρωμών, οι οποίες δεν επιτρέπουν σε μεγάλο ποσοστό του πληθυσμού να καλύπτει τις ανάγκες υγειονομικής περίθαλψής του. Υπάρχουν σημαντικά περιθώρια για να ενισχυθεί η αποδοτικότητα του συστήματος, να εξασφαλιστεί η χρηματοδότηση με καλή σχέση κόστους-αποτελεσματικότητας και να προωθηθούν δραστηριότητες πρόληψης των ασθενειών.

               (14)

               Η Λετονία έχει σημειώσει κάποια πρόοδο όσον αφορά το άνοιγμα της αγοράς ηλεκτρικής ενέργειας στον ανταγωνισμό. Το άνοιγμα αυτό θα επεκταθεί και στον τομέα των νοικοκυριών στις αρχές του 2015. Τον Ιούνιο του 2013, η Λετονία εντάχθηκε στο Nord Pool Spot, την αγορά ηλεκτρικής ενέργειας των βαλτικών και σκανδιναβικών χωρών, Υπάρχει ανάγκη περαιτέρω ενίσχυσης των διασυνδέσεων με την ενεργειακή αγορά της ΕΕ, δεδομένου ότι η Λετονία επί του παρόντος εξαρτάται από τις εισαγωγές και η διασυνοριακή σύνδεση ηλεκτρικής ενέργειας με την Εσθονία εμφανίζει ως επί το πλείστον συμφόρηση. Η ανάπτυξη των υποδομών είναι επομένως καίριας σημασίας καθ' ην στιγμήν η Λετονία αντιμετωπίζει σημαντικές προκλήσεις για την κάλυψη των ελλείψεων υποδομών. Κάποια πρόοδος έχει επίσης επιτευχθεί στον τομέα του φυσικού αερίου, καθώς το Κοινοβούλιο ενέκρινε τροπολογίες στον νόμο περί ενέργειας, με τις οποίες προβλέπεται το σταδιακό άνοιγμα της αγοράς φυσικού αερίου από τον Απρίλιο του 2014. Ωστόσο, το πλήρες άνοιγμα της αγοράς αναβλήθηκε για το 2017. Η Λετονία έχει προωθήσει ένα ισορροπημένο σύνολο μέτρων με σκοπό την εξοικονόμηση ενέργειας για τους βασικούς τομείς της οικονομίας και κατά τα επόμενα έτη περισσότερο από το 70 % της εξοικονόμησης ενέργειας θα επιτυγχάνεται στον τομέα των κτιρίων. Ωστόσο, θα πρέπει να βελτιωθεί περαιτέρω η αποδοτικότητα των μεταφορών, των κτιρίων και των συστημάτων θέρμανσης.

               (15)

               Η Λετονία έχει λάβει σημαντικά μέτρα για τη βελτίωση του δικαστικού συστήματος ώστε να περιορισθούν ο αριθμός των εκκρεμών υποθέσεων και η διάρκεια των δικαστικών διαδικασιών. Ωστόσο, ο υψηλός αριθμός εκκρεμών υποθέσεων εξακολουθεί να συνιστά απειλή για τις επιχειρήσεις και χρειάζεται να ολοκληρωθούν οι μεταρρυθμίσεις για τη βελτίωση της αποτελεσματικότητας και της ποιότητας του δικαστικού συστήματος, ιδίως για τις υποθέσεις αφερεγγυότητας, διαμεσολάβησης και διαιτησίας. Η Λετονία έχει προτείνει φιλόδοξες μεταρρυθμίσεις στη δημόσια διοίκηση. Ωστόσο, η εφαρμογή τους είναι αργή και δεν καλύπτει τους οργανισμούς τοπικής αυτοδιοίκησης, ενώ η μεταρρύθμιση των κρατικών επιχειρήσεων έχει καθυστερήσει σημαντικά. Είναι αναγκαίο να επέλθουν τροποποιήσεις στο δίκαιο του ανταγωνισμού προκειμένου να δοθεί στο Συμβούλιο Ανταγωνισμού μεγαλύτερη θεσμική και οικονομική ανεξαρτησία, ώστε να παρεμβαίνει αποτελεσματικά έναντι δημόσιων και ιδιωτικών φορέων των οποίων οι ενέργειες θίγουν τον ανταγωνισμό.

               (16)

               Στο πλαίσιο του Ευρωπαϊκού Εξαμήνου, η Επιτροπή διενήργησε πλήρη ανάλυση της οικονομικής πολιτικής της Λετονίας. Αξιολόγησε το εθνικό πρόγραμμα μεταρρυθμίσεων και το πρόγραμμα σταθερότητας. Έλαβε υπόψη όχι μόνο τη χρησιμότητά τους για την άσκηση βιώσιμης δημοσιονομικής και κοινωνικοοικονομικής πολιτικής στη Λετονία, αλλά και το κατά πόσο συνάδουν με τους κανόνες και τις κατευθύνσεις της ΕΕ, δεδομένης της ανάγκης να ενισχυθεί η συνολική οικονομική διακυβέρνηση της Ένωσης μέσω της συμβολής της στη διαμόρφωση των μελλοντικών εθνικών αποφάσεων. Οι συστάσεις της Επιτροπής βάσει του Ευρωπαϊκού Εξαμήνου αποτυπώνονται στις συστάσεις 1 έως 5 κατωτέρω.

               (17)

               Υπό το πρίσμα της αξιολόγησης αυτής, το Συμβούλιο εξέτασε το Πρόγραμμα Σταθερότητας και η γνώμη του (5) αντικατοπτρίζεται ιδίως στη σύσταση 1 κατωτέρω.

               (18)

               Στο πλαίσιο του Ευρωπαϊκού Εξαμήνου, η Επιτροπή προέβη επίσης σε ανάλυση της οικονομικής πολιτικής στη ζώνη του ευρώ ως σύνολο. Με βάση την ανάλυση αυτή, το Συμβούλιο εξέδωσε συγκεκριμένες συστάσεις οι οποίες απευθύνονται στα κράτη μέλη που έχουν υιοθετήσει το ευρώ ως νόμισμα (6). Ως κράτος που έχει νόμισμα το ευρώ, η Λετονία θα πρέπει επίσης να εξασφαλίσει την πλήρη και έγκαιρη εφαρμογή των συστάσεων αυτών,

         ΣΥΝΙΣΤΑ να αναλάβει η Λετονία δράση κατά την περίοδο 2014-2015 προκειμένου:

               1.

               Να διατηρήσει υγιή δημοσιονομική κατάσταση το 2014 και να ενισχύσει τη δημοσιονομική στρατηγική από το 2015 και εξής, εξασφαλίζοντας ότι η απόκλιση από τον μεσοπρόθεσμο στόχο θα περιορισθεί στις επιπτώσεις της μεταρρύθμισης του συνταξιοδοτικού συστήματος. Να συνεχίσει τις προσπάθειες για περαιτέρω μείωση της φορολογίας των χαμηλών εισοδημάτων, καθιερώνοντας σταδιακά φόρους περιουσίας και περιβαλλοντικούς φόρους ευνοϊκότερους για την ανάπτυξη και βελτιώνοντας τη φορολογική συμμόρφωση και την είσπραξη των φόρων.

               2.

               Να επιταχύνει την εφαρμογή της μεταρρύθμισης της τριτοβάθμιας εκπαίδευσης, ιδίως μέσω της σύστασης ανεξάρτητου φορέα διαπίστευσης και της θέσπισης μοντέλου χρηματοδότησης που επιβραβεύει την ποιότητα. Να προσφέρει επαγγελματικό προσανατολισμό σε όλα τα επίπεδα της εκπαίδευσης, να βελτιώσει την ποιότητα της επαγγελματικής εκπαίδευσης και κατάρτισης, ενισχύοντας κυρίως τη μαθητεία, και να βελτιώσει την απασχολησιμότητα των νέων, προσεγγίζοντας όσους είναι άεργοι ή εκτός επαγγελματικής εκπαίδευσης ή κατάρτισης και δεν είναι εγγεγραμμένοι σε δημόσιες υπηρεσίες απασχόλησης. Να λάβει μέτρα για ένα πιο ολοκληρωμένο και περιεκτικό σύστημα έρευνας, συγκεντρώνοντας τα χρηματοδοτικά μέσα σε διεθνώς ανταγωνιστικά ερευνητικά ιδρύματα.

               3.

               Να μεταρρυθμίσει περαιτέρω το σύστημα κοινωνικής πρόνοιας και τη χρηματοδότησή του για να εξασφαλίσει καλύτερη κάλυψη, επάρκεια των παροχών, περισσότερη ενεργοποίηση και παροχή στοχευμένων κοινωνικών υπηρεσιών. Να αυξήσει την κάλυψη των ενεργών πολιτικών για την αγορά εργασίας. Να βελτιώσει τη σχέση κόστους-αποτελεσματικότητας, την ποιότητα και την προσβασιμότητα του συστήματος υγειονομικής περίθαλψης.

               4.

               Να επιταχύνει την ανάπτυξη των διασυνδέσεων φυσικού αερίου και ηλεκτρικής ενέργειας με τα γειτονικά κράτη μέλη, ώστε να διαφοροποιήσει τις πηγές ενέργειας και να προωθήσει τον ανταγωνισμό ενισχύοντας την ενοποίηση των αγορών ενέργειας της Βαλτικής. Να συνεχίσει τις προσπάθειες για περαιτέρω βελτίωση της ενεργειακής απόδοσης στις μεταφορές, τα κτίρια και τα συστήματα θέρμανσης.

               5.

               Να ολοκληρώσει τις δικαστικές μεταρρυθμίσεις, συμπεριλαμβανομένων των εκκρεμών μεταρρυθμίσεων σε θέματα αφερεγγυότητας, διαιτησίας και διαμεσολάβησης, ώστε να εξασφαλίσει ένα νομικό πλαίσιο ευνοϊκότερο για τις επιχειρήσεις και τους καταναλωτές. Να εντείνει τις μεταρρυθμίσεις της δημόσιας διοίκησης, μεταξύ άλλων θέτοντας σε εφαρμογή τη μεταρρύθμιση της διαχείρισης των κρατικών επιχειρήσεων και ενισχύοντας τη θεσμική και οικονομική ανεξαρτησία του Συμβουλίου Ανταγωνισμού.

      Βρυξέλλες, 8 Ιουλίου 2014.

            Για το Συμβούλιο

            Ο Πρόεδρος

         P.C. PADOAN

      (1)  ΕΕ L 209 της 2.8.1997, σ. 1.

      (2)  Διατηρούνται για το 2014, με την απόφαση 2014/322/ΕΕ του Συμβουλίου, της 6ης Μαΐου 2014, σχετικά με τις κατευθυντήριες γραμμές για τις πολιτικές απασχόλησης των κρατών μελών για το 2014 (ΕΕ L 165 της 30.4.2013, σ. 49).

      (3)  ΕΕ C 217 της 30.7.2013, σ. 47.

      (4)  Κανονισμός (EE) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (ΕΕ L 306 της 23.11.2011, σ. 25).

      (5)  Βάσει του άρθρου 5 παράγραφος 2 του κανονισμού (ΕΚ) αριθ. 1466/97.

      (6)  Βλέπε σελίδα 141 της παρούσας Επίσημης Εφημερίδας.


Avis juridique important

|

52003DC0177

Σύσταση για σύσταση του Συμβουλίου σχετικά με την εφαρμογή των πολιτικών των κρατών μελών για την απασχόληση  /* COM/2003/0177 τελικό */

Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ ΣΧΕΤΙΚΑ ΜΕ ΤΗΝ ΕΦΑΡΜΟΓΗ ΤΩΝ ΠΟΛΙΤΙΚΩΝ ΤΩΝ ΚΡΑΤΩΝ ΜΕΛΩΝ ΓΙΑ ΤΗΝ ΑΠΑΣΧΟΛΗΣΗ(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΑπό το 2000 και μετά, οι κατευθυντήριες γραμμές για την απασχόληση συνοδεύονταν από συστάσεις σχετικά με τις πολιτικές για την απασχόληση που εγκρίνονται από το Συμβούλιο με βάση σύσταση της Επιτροπής σύμφωνα με το άρθρο 128 παράγραφος 4 της Συνθήκης. Ο ρόλος των συστάσεων είναι να παράσχει στα κράτη μέλη ειδικές οδηγίες για την εφαρμογή των κατευθυντήριων γραμμών για την απασχόληση και να επικεντρώσουν την πολιτική τους δράση στις βασικές προκλήσεις.Συστάσεις για την απασχόληση στο πλαίσιο της νέας δέσμης οδηγιών για την πολιτικήΤο Ευρωπαϊκό Συμβούλιο της Βαρκελώνης ζήτησε να απλοποιηθούν οι διαδικασίες συντονισμού με συγχρονισμένα χρονοδιαγράμματα για την έκδοση των γενικών προσανατολισμών οικονομικής πολιτικής και των κατευθυντήριων γραμμών για την απασχόληση και των συστάσεων. Στην έκθεσή του για τον εξορθολογισμό της 3ης Δεκεμβρίου 2002, το Συμβούλιο θεώρησε ότι ο εξορθολογισμός πρέπει να χαρακτηρίζεται από το στόχο για αυξημένη διαφάνεια και αποτελεσματικότητα, αποφυγή της επικάλυψης και των επαναλήψεων στη διατύπωση των κατευθυντήριων γραμμών και να εξασφαλίζει τη συνέπεια, τη συμπληρωματικότητα και τη συνοχή. Οι συστάσεις για την απασχόληση υποβάλλονται συνεπώς στο πλαίσιο μιας δέσμης οδηγιών μαζί με τις κατευθυντήριες γραμμές για την απασχόληση και τους γενικούς προσανατολισμούς οικονομικής πολιτικής. Η δέσμη αυτή αναμένεται να εγκριθεί από το Συμβούλιο στο τέλος του πρώτου εξαμήνου του 2003.Στο πλαίσιο της απλοποιημένης προσέγγισης οι γενικοί προσανατολισμοί οικονομικής πολιτικής θα παράσχουν τον πρωταρχικό συντονισμό οικονομικής πολιτικής για την Ευρωπαϊκή Ένωση, ενώ ο κορυφαίος ρόλος για το συντονισμό της πολιτικής για την απασχόληση θα έγκειται στις κατευθυντήριες γραμμές για την απασχόληση και τις συστάσεις στα κράτη μέλη.Η ανταπόκριση στις προηγούμενες συστάσειςΤο Συμβούλιο ενέκρινε το τελευταίο σύνολο συστάσεων σχετικά με τις πολιτικές για την απασχόληση των κρατών μελών στις 18 Φεβρουαρίου 2002 [1] από κοινού με τις κατευθυντήριες γραμμές για την απασχόληση για το έτος 2002. Η κοινή έκθεση για την απασχόληση [2] περιέχει μια λεπτομερή αξιολόγηση του τρόπου με τον οποίο τα κράτη μέλη ανταποκρίθηκαν σε αυτές τις συστάσεις στα τελευταία τους εθνικά σχέδια δράσης. Αν και οι αντιδράσεις των κρατών μελών στις συστάσεις ήταν γενικά εποικοδομητικές, αντανακλούν διαφορετικά στάδια εφαρμογής και τη συνεχιζόμενη ανάγκη για την επιδίωξη διαρθρωτικών μεταρρυθμίσεων της αγοράς εργασίας. Η παρούσα πρόταση βασίζεται στα πορίσματα της κοινής έκθεσης για την απασχόληση του 2003.[1]  ΕΕ L 60 , 1.3.2002, σ. 70.[2]  Από κοινού εκδοθείσα από την Επιτροπή και το Συμβούλιο στις 6 Μαρτίου 2003 με βάση την πρόταση της Επιτροπής COM(2002) 621 τελικό της 13.11.2002Συνέπεια και συμπληρωματικότητα με τις αναθεωρημένες κατευθυντήριες γραμμέςΗ πρόταση για συστάσεις για την απασχόληση υποβάλλεται σε συνδυασμό με μια πρόταση για εντελώς ανανεωμένες κατευθυντήριες γραμμές για την απασχόληση, δυνάμει του άρθρου 128 παράγραφος 2 της Συνθήκης. Η πρόταση για τις κατευθυντήριες γραμμές προσανατολίζει εκ νέου τη στρατηγική για την απασχόληση προς την κατεύθυνση της επίτευξης των μεσοπρόθεσμων στόχων που συμφωνήθηκαν στη Λισσαβώνα, βασίζεται στην αξιολόγηση των πρώτων πέντε ετών της στρατηγικής για την απασχόληση και λαμβάνει υπόψη το πλαίσιο της διευρυμένης Ευρωπαϊκής Ένωσης. Σύμφωνα με την ανάγκη για μια πιο απλοποιημένη προσέγγιση, οι κατευθυντήριες γραμμές μειώθηκαν σε αριθμό και απλοποιήθηκαν. Επιδιώκουν τους τρεις συμπληρωματικούς και αλληλοϋποστηριζόμενους στόχους: της πλήρους απασχόλησης, της ποιότητας και της παραγωγικότητας στην εργασία και της κοινωνικής συνοχής και ενσωμάτωσης. Η επίτευξη αυτών των στόχων απαιτεί περαιτέρω διαρθρωτικές μεταρρυθμίσεις που επικεντρώνονται σε 10 βασικές προτεραιότητες καθώς και την ειδική προσοχή για σημαντικές πτυχές της διαχείρισης, όπως π.χ. η συνεργασία των κοινωνικών εταίρων και οι αποτελεσματικές υπηρεσίες απασχόλησης.Η πρόταση για συστάσεις αντικατοπτρίζει τους στόχους και τις προτεραιότητες των νέων κατευθυντήριων γραμμών.Οι συστάσεις επιλέχθηκαν αυστηρά ώστε να αντανακλούν τις βασικές προκλήσεις του μέλλοντος για κάθε κράτος μέλος. Η σειρά των συστάσεων αντανακλά τη σειρά των κατευθυντήριων γραμμών για την απασχόληση και δεν συνιστά κατάταξη όσον αφορά την προτεραιότητα.Σύσταση γιαΣΥΣΤΑΣΗ ΤΟΥ ΣΥΜΒΟΥΛΙΟΥΣΧΕΤΙΚΑ ΜΕ ΤΗΝ ΕΦΑΡΜΟΓΗ ΤΩΝ ΠΟΛΙΤΙΚΩΝ ΤΩΝ ΚΡΑΤΩΝ ΜΕΛΩΝ ΓΙΑ ΤΗΝ ΑΠΑΣΧΟΛΗΣΗΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Ένωσης, και ιδίως το άρθρο 128 παράγραφος 4,τη σύσταση της Επιτροπής, της 8ης Απριλίου 2003,τη γνώμη της επιτροπής απασχόλησης,Εκτιμώντας τα ακόλουθα:(1) Το Ευρωπαϊκό Συμβούλιο της Λισσαβώνας στις 23 και 24 Μαρτίου 2000 καθόρισε ένα νέο στρατηγικό στόχο ώστε η Ευρωπαϊκή Ένωση να καταστεί η πιο ανταγωνιστική και η πιο δυναμική οικονομία της γνώσης στον κόσμο, με βιώσιμη οικονομική μεγέθυνση, με περισσότερες και καλύτερες θέσεις εργασίας και με μεγαλύτερη κοινωνική συνοχή. Για το σκοπό αυτό το Συμβούλιο αποφάσισε συνολικούς στόχους για την απασχόληση και στόχους για την απασχόληση των γυναικών για το έτος 2010.(2) Το Ευρωπαϊκό Συμβούλιο της Βαρκελώνης στις 15 και 16 Μαρτίου 2002 ζήτησε την ενίσχυση της ευρωπαϊκής στρατηγικής απασχόλησης μέσω μιας ενισχυμένης, απλοποιημένης και καλύτερα διαχειριζόμενης διαδικασίας, πλήρως ενσωματωμένης στη στρατηγική της Λισσαβώνας. Το Ευρωπαϊκό Συμβούλιο της Βαρκελώνης ζήτησε να απλοποιηθούν οι διαδικασίες συντονισμού και να συγχρονιστούν τα χρονοδιαγράμματα έκδοσης των γενικών προσανατολισμών οικονομικής πολιτικής και των κατευθυντήριων γραμμών για την απασχόληση.(3) Η έκθεση του Συμβουλίου της 3ης Δεκεμβρίου 2002 σχετικά με τον εξορθολογισμό θεωρεί ότι ο εξορθολογισμός πρέπει να χαρακτηρίζεται από το στόχο της αύξησης της διαφάνειας και της αποδοτικότητας, να αποφεύγει την επικάλυψη και τις επαναλήψεις στη διατύπωση των κατευθυντήριων γραμμών και να εξασφαλίζει τη συνοχή, τη συμπληρωματικότητα και τη συνέπεια.(4) Το εαρινό Ευρωπαϊκό Συμβούλιο που πραγματοποιήθηκε στις 20 και 21 Μαρτίου 2003 στις Βρυξέλλες επιβεβαίωσε ότι η στρατηγική για την απασχόληση διαδραματίζει τον κορυφαίο ρόλο στην υλοποίηση των στόχων της στρατηγικής της Λισσαβώνας για την απασχόληση και την αγορά εργασίας και ζήτησε από τα κράτη μέλη να διατηρήσουν τη δυναμική της μεταρρύθμισης των εθνικών αγορών εργασίας.(5) Tο Συμβούλιο ενέκρινε τις κατευθυντήριες γραμμές για την απασχόληση για το 2003 με την απόφαση της ...(6) Η κοινή έκθεση για την απασχόληση που εγκρίθηκε από την Επιτροπή και το Συμβούλιο στις 6 Μαρτίου 2003 περιγράφει τις βασικές προκλήσεις για την πολιτική απασχόλησης σε κάθε κράτος μέλος και επισημαίνει τις προτεραιότητες δράσης που θα ενισχύσουν τη συμβολή κάθε κράτους μέλους στην επίτευξη των γενικών στόχων των κατευθυντήριων γραμμών για την απασχόληση.(7) Οι υγιείς μακροοικονομικές πολιτικές και οι περιεκτικές οικονομικές μεταρρυθμίσεις είναι ζωτικές για τη δημιουργία θέσεων εργασίας. Τα κράτη μέλη πρέπει συνεπώς να εφαρμόσουν τη σύσταση αυτή κατά τρόπο συνεπή με τους γενικούς προσανατολισμούς οικονομικής πολιτικής.ΑΠΕΥΘΥΝΕΙ σε κάθε κράτος μέλος τις συστάσεις που διατυπώνονται στο παράρτημα.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΒΕΛΓΙΟΗ δημογραφική γήρανση συνεπάγεται την ανάγκη μέτρων για την κινητοποίηση του μη απασχολούμενου δυνητικού εργατικού δυναμικού, αυξάνοντας έτσι τα ποσοστά απασχόλησης και συμμετοχής. Παρά τη θετική εξέλιξη τα τελευταία χρόνια, τα ποσοστά απασχόλησης στο Βέλγιο παραμένουν πολύ κάτω από το μέσο όρο της ΕΕ και πολύ μακριά από τους στόχους της ΕΕ, ιδίως για τους εργαζομένους μεγαλύτερης ηλικίας, το ποσοστό απασχόλησης των οποίων είναι το χαμηλότερο στην ΕΕ. Είναι απίθανο τα μέτρα που ελήφθησαν έως σήμερα για την παράταση του επαγγελματικού βίου να επαρκέσουν για την επίτευξη του στόχου της ΕΕ για το 2010. Αν και η μακροχρόνια ανεργία έχει μειωθεί τα τελευταία χρόνια και βρίσκεται σήμερα κάτω από το μέσο όρο της ΕΕ, παραμένει διαρθρωτικό πρόβλημα. Οι εισροές στη μακροχρόνια ανεργία παραμένουν υψηλές και εξακολουθεί να μην παρέχεται μια κατάλληλη προληπτική προσέγγιση για όλους τους ενηλίκους που αναζητούν εργασία. Παρά τα πρόσφατα μέτρα για την απομάκρυνση των παγίδων ανεργίας, ο κίνδυνος της εξάρτησης από τις παροχές απαιτεί την περαιτέρω επανεξέταση του συστήματος παροχών. Επιπλέον, οι αυξήσεις του πραγματικού κόστους εργασίας ανά μονάδα προϊόντος ενδέχεται να θέσουν σε κίνδυνο την ευεργετική επίδραση τη φορολογικής μεταρρύθμισης και της μείωσης των εισφορών κοινωνικής ασφάλισης για τα άτομα σε μειονεκτική θέση. Επιπλέον, οι επίμονες περιφερειακές και υποπεριφερειακές ανισότητες όσον αφορά τις επιδόσεις της αγοράς εργασίας αντανακλούν όχι μόνο τις διαφορές στην οικονομική επίδοση αλλά και την ανεπαρκή γεωγραφική κινητικότητα του εργατικού δυναμικού, ενώ οι πρωτοβουλίες στον τομέα αυτό παραμένουν περιορισμένης εμβέλειας.Το Βέλγιο συνεπώς καλείται:Πρόληψη και ενεργοποίηση.1. Να ενισχύσει τα μέτρα για τη μείωση των εισροών στη μακροχρόνια ανεργία βελτιώνοντας την κάλυψη των άνεργων ενηλίκων από την προληπτική προσέγγιση.Προσφορά εργατικού δυναμικού και παράταση του επαγγελματικού βίου2. Να αναπτύξει και να εφαρμόσει μια ολοκληρωμένη στρατηγική για την αύξηση του ποσοστού απασχόλησης, ιδιαίτερα για τους εργαζομένους μεγαλύτερης ηλικίας και τις γυναίκες, με βάση τους κατάλληλους ποσοτικούς στόχους. να λάβει περαιτέρω προληπτικά μέτρα και να καταργήσει τα κίνητρα για την πρόωρη αποχώρηση των εργαζομένων από την εργασία.Ανταμοιβή της εργασίας3. Να εφαρμόσει την προγραμματισμένη πολυετή μείωση της φορολογικής και μη φορολογικής επιβάρυνσης στην εργασία έτσι ώστε να ενθαρρύνει τους εργαζομένους να αναλάβουν εργασία και τους εργοδότες να δημιουργήσουν νέες θέσεις εργασίας, σε συνδυασμό με την περαιτέρω επανεξέταση του συστήματος παροχών ώστε να απομακρύνει τις παγίδες ανεργίας.Κινητικότητα4. Να αναλάβει συντονισμένη δράση για να αυξήσει την κινητικότητα του εργατικού δυναμικού μεταξύ των περιφερειών και να βελτιώσει περαιτέρω το συντονισμό και την ολοκλήρωση των πολιτικών για την αγορά εργασίας.ΔΑΝΙΑΤα ποσοστά απασχόλησης της Δανίας είναι ήδη πολύ πάνω από τους στόχους της ΕΕ, συμπεριλαμβανομένων των ποσοστών των γυναικών και των μεγαλύτερων σε ηλικία εργαζομένων. Ενόψει, ωστόσο, της γήρανσης του εργατικού δυναμικού, η Δανία χρειάζεται να εξασφαλίσει επαρκή προσφορά εργατικού δυναμικού για να διαφυλάξει το δυναμικό της οικονομικής μεγέθυνσης και τη βιωσιμότητα του συστήματος κοινωνικής προστασίας. Οι πρόσφατες μεταρρυθμίσεις αύξησαν τη μέση πραγματική ηλικία συνταξιοδότησης, αλλά εξακολουθεί να πρέπει να ληφθεί μέριμνα σε ορισμένους τομείς, ιδίως στους τομείς της υγείας και της εκπαίδευσης και στον κοινωνικό τομέα, όπου υπάρχει υπερεκπροσώπηση των εργαζομένων ηλικίας άνω των 50 ετών. Άλλες πηγές πιθανής προσφοράς εργατικού δυναμικού περιλαμβάνουν τους μετανάστες που ζουν ήδη στη Δανία, η συμμετοχή των οποίων πρέπει να ενθαρρυνθεί. Πραγματοποιήθηκαν μεταρρυθμίσεις για να μειωθεί η γενική φορολογική επιβάρυνση στην εργασία, αλλά θα χρειαστούν περαιτέρω μεταρρυθμίσεις για να εξασφαλιστεί η συμμετοχή του εργατικού δυναμικού μακροπρόθεσμα, ιδίως με τη μείωση των ακόμη σχετικά υψηλών οριακών φορολογικών συντελεστών και με την παροχή κινήτρων για την αναβολή της πρόωρης συνταξιοδότησης.Η Δανία συνεπώς καλείται:Προσφορά εργατικού δυναμικού και παράταση του επαγγελματικού βίου1. Να ενισχύσει τις προσπάθειες για τη διατήρηση της διαθεσιμότητας του εργατικού δυναμικού μακροπρόθεσμα, ιδίως με την προώθηση της συμμετοχής στην αγορά εργασίας των εργαζομένων μεγαλύτερης ηλικίας και με την άρση των πιθανών στενώσεων σε τομείς με γηράσκον εργατικό δυναμικό.Άτομα σε μειονεκτική θέση2. Να ενισχύσει περαιτέρω την ένταξη στην αγορά εργασίας των μεταναστών με την εξασφάλιση της ορθής ισορροπίας μεταξύ των αυξανόμενων οικονομικών κινήτρων και της αποφυγής του κοινωνικού αποκλεισμού.Ανταμοιβή της εργασίας3. Να συνεχίσει τις διεξαγόμενες μεταρρυθμίσεις για τη μείωση των υψηλών οριακών φορολογικών συντελεστών και της συνολικής φορολογικής πίεσης στην εργασία, ιδίως για τα άτομα με χαμηλά και μέσα εισοδήματα και να αξιολογήσει τον αντίκτυπό τους.ΓΕΡΜΑΝΙΑΤο συνολικό ποσοστό απασχόλησης στη Γερμανία είναι κοντά στο στόχο του 67% της ΕΕ για το 2005. Το ποσοστό απασχόλησης των γυναικών υπερβαίνει ήδη τον ενδιάμεσο στόχο της ΕΕ του 57% για το 2005, ενώ για τους εργαζομένους μεγαλύτερης ηλικίας παραμένει κάτω από το πολύ χαμηλό επίπεδο έναρξης του 1997. Ωστόσο, η συμμετοχή των γυναικών στην αγορά εργασίας εξακολουθεί να επηρεάζεται αρνητικά από τη συνεχιζόμενη έλλειψη εγκαταστάσεων φροντίδας και τις διαφορές στις αμοιβές των δύο φύλων, ιδίως στον ιδιωτικό τομέα. Η αναμενόμενη επιδείνωση της κατάστασης της ανεργίας το 2003 απαιτεί αποτελεσματικές προληπτικές και ενεργητικές πολιτικές για την αγορά εργασίας. Το συνδυασμένο αποτέλεσμα της φορολογίας, των εισφορών κοινωνικής ασφάλισης και της ανάκλησης των παροχών εξακολουθεί να δημιουργεί αντικίνητρα για την εργασία, ιδίως για τους χαμηλόμισθους. Οι μεταρρυθμίσεις του εκπαιδευτικού συστήματος συνιστούν επίσης ένα σημαντικό στοιχείο για την αντιμετώπιση της ανεργίας, επειδή οι ανειδίκευτοι αποτελούν μεγάλο ποσοστό των ανέργων. Παραμένει ένα μεγάλο έλλειμμα θέσεων εργασίας, ιδίως στα ανατολικά ομόσπονδα κρατίδια, με τον κίνδυνο της περαιτέρω αύξησης των περιφερειακών ανισοτήτων στην αγορά εργασίας. Το κανονιστικό πλαίσιο ενδέχεται να αναστέλλει τη δημιουργία θέσεων εργασίας και πρέπει να επανεξεταστεί σε βάθος, συμπεριλαμβανομένων των θεσμών της αγοράς εργασίας που διέπουν τη διαμόρφωση των μισθών, όπως οι "Flδchentarifvertrδge" και η "Gόnstigkeitsprinzip".Η Γερμανία συνεπώς καλείται:Πρόληψη και ενεργοποίηση.1. Να βελτιώσει την αποτελεσματικότητα της βοήθειας για την αναζήτηση εργασίας και των ενεργητικών προγραμμάτων της αγοράς εργασίας, με τη στοχοθέτησή τους προς τα εκείνα τα άτομα που είναι πιο επιρρεπή στον κίνδυνο της μακροχρόνιας ανεργίας. να εφαρμόσει πολιτικές της αγοράς εργασίας με ιδιαίτερη προσοχή στην έλλειψη δημιουργίας θέσεων εργασίας στο ανατολικό μέρος της χώρας.Αντιμετώπιση της αλλαγής και προώθηση της προσαρμοστικότητας2. Να υποστηρίξει τη δημιουργία θέσεων εργασίας με τη συστηματική επανεξέταση και την άρση των κανονιστικών φραγμών που ενδέχεται να παρεμποδίσουν την ανάπτυξη απασχόλησης στον τομέα των υπηρεσιών και της βιομηχανίας. να προωθήσει την πιο ευπροσάρμοστη οργάνωση της εργασίας και να δημιουργήσει ένα κανονιστικό πλαίσιο ευνοϊκό τόσο για τη δημιουργία θέσεων εργασίας όσο και για την παραγωγικότητα.Διά βίου μάθηση3. Να αναπτύξει περαιτέρω και να εφαρμόσει μια γενικότερη στρατηγική για τη διά βίου μάθηση, αντιμετωπίζοντας όλα τα επίπεδα του εκπαιδευτικού συστήματος με ιδιαίτερη προσοχή στην όλο και μεγαλύτερη συμμετοχή στη συνεχιζόμενη κατάρτιση, ιδίως των εργαζομένων μεγαλύτερης ηλικίας και των ανειδίκευτων και των εργαζομένων στις ΜΜΕ.Ισότητα των φύλων4. Να ενισχύσει τα μέτρα για την αντιμετώπιση των παραγόντων που συντηρούν τη διαφορά μεταξύ των φύλων όσον αφορά τις αμοιβές στον ιδιωτικό τομέα και του αντικτύπου του συστήματος φορολογίας και παροχών στην απασχόληση των γυναικών. να προωθήσει τη διαθεσιμότητα των εγκαταστάσεων παιδικής φροντίδας και την αντιστοιχία μεταξύ ωραρίου εργασίας και σχολικού προγράμματος.Ανταμοιβή της εργασίας5. Να μεταρρυθμίσει το σύστημα φορολογίας και παροχών με σκοπό την αύξηση των κινήτρων για εργασία, ιδίως με την εξασφάλιση θετικού καθαρού κέρδους εισοδήματος λόγω εργασίας ή από τη μετάβαση σε υψηλότερο εισόδημα και για όλα τα επίπεδα εισοδημάτων και ενισχύοντας την εξάρτηση των παροχών από τη δραστήρια αναζήτηση εργασίας.ΕΛΛΑΔΑΤο γενικό ποσοστό απασχόλησης της Ελλάδας είναι σημαντικά κάτω από τους στόχους που τέθηκαν από το Ευρωπαϊκό Συμβούλιο, ιδίως για τις γυναίκες. Τα συγκριτικά χαμηλά ποσοστά απασχόλησης οφείλονται εν μέρει στη χαμηλή συχνότητα εμφάνισης της μερικής απασχόλησης στην Ελλάδα. Η ανεργία μειώθηκε για τρίτο συνεχές έτος το 2002, αλλά εξακολουθεί να είναι πάνω από το μέσο όρο της ΕΕ, με το ποσοστό ανεργίας των γυναικών να υπερβαίνει το διπλάσιο του ποσοστού των ανδρών. Η μεταρρύθμιση των δημόσιων υπηρεσιών απασχόλησης, που είναι αναγκαία για την αντιμετώπιση του υψηλού επιπέδου της.μακροχρόνιας ανεργίας, εξακολουθεί να καθυστερεί. Για να αυξηθεί η παραγωγικότητα της εργασίας, η οποία πάσχει μεταξύ άλλων από τα χαμηλά επίπεδα δεξιοτήτων, πρέπει να ενσωματωθούν καλύτερα τα συστήματα αρχικής και συνεχιζόμενης κατάρτισης. Παρά τις πρόσφατες μεταρρυθμίσεις, η περιπλοκότητα του συστήματος φορολόγησης και οι υψηλές εισφορές κοινωνικής ασφάλισης παραμένουν σημαντικά εμπόδια για τις προσλήψεις. Επιπλέον, οι μεταρρυθμίσεις που στόχευαν στην προώθηση ευέλικτων μορφών απασχόλησης είχαν περιορισμένο αντίκτυπο. Είναι επίσης αναγκαίες οι προσπάθειες για τη μείωση της αδήλωτης εργασίας.Η Ελλάδα συνεπώς καλείται:Αντιμετώπιση της αλλαγής και προώθηση της προσαρμοστικότητας1. Να εφαρμόσει πλήρως και σε στενή συνεργασία με τους κοινωνικούς εταίρους τη δέσμη μέτρων για τη μεταρρύθμιση της αγοράς εργασίας, με σκοπό τη βελτίωση της πρόσβασης στη μερική απασχόληση και την υποστήριξη της προσαρμοστικότητας των εργαζομένων και των επιχειρήσεων, ενώ θα εξασφαλίζει παράλληλα την ισορροπία μεταξύ ευελιξίας και ασφάλειας στην αγορά εργασίας.Διά βίου μάθηση2. Να ολοκληρώσει και να εφαρμόσει την εκτεταμένη στρατηγική διά βίου μάθησης, με βάση το συντονισμό που άρχισε μεταξύ συστημάτων εκπαίδευσης και επαγγελματικής κατάρτισης και απασχόλησης. Να λάβει μέτρα για την αύξηση του μορφωτικού επιπέδου και της συμμετοχής των ενηλίκων στην εκπαίδευση και την κατάρτιση.Ισότητα των φύλων3. Να λάβει αποτελεσματικά μέτρα για τη μείωση των υψηλών διαφορών των δύο φύλων όσον αφορά τα ποσοστά απασχόλησης και ανεργίας και να συνεχίσει τις προσπάθειες για την αύξηση των εγκαταστάσεων φροντίδας για παιδιά και άλλα εξαρτώμενα άτομα.Ανταμοιβή της εργασίας4. Να απλοποιήσει το φορολογικό σύστημα και να μειώσει τις εισφορές κοινωνικής ασφάλισης, ιδίως για τους χαμηλόμισθους, ενώ θα προσφέρει παράλληλα μεγαλύτερα κίνητρα για τη μερική απασχόληση.Αδήλωτη εργασία5. Να εφαρμόσει έναν επαρκή συνδυασμό πολιτικής για να μειώσει ουσιωδώς την αδήλωτη εργασία, συμπεριλαμβανομένης της μείωσης της φορολογίας στο χαμηλόμισθο εργατικό δυναμικό και των αυξημένων κινήτρων για τη μετατροπή της αδήλωτης εργασίας σε κανονική εργασία.Υπηρεσίες εκτέλεσης6. Να ολοκληρώσει τη μεταρρύθμιση των δημόσιων υπηρεσιών απασχόλησης και να εφαρμόσει πλήρως την προληπτική και εξατομικευμένη προσέγγιση, ιδίως για τις γυναίκες και τους νέους. να αναβαθμίσει περαιτέρω τα στατιστικά συστήματα παρακολούθησης.ΙΣΠΑΝΙΑΠαρά τις μεγάλες προσπάθειες που καταβλήθηκαν και την πρόοδο που σημειώθηκε τα τελευταία χρόνια, το ποσοστό απασχόλησης παραμένει σημαντικά πάνω από το μέσο όρο της ΕΕ, ενώ το ποσοστό ανεργίας παραμένει κάτω από το μέσο όρο της ΕΕ. Η μείωση της ανεργίας ήταν μεγαλύτερη για τις γυναίκες από ό,τι για τους άνδρες, αλλά το ποσοστό ανεργίας των γυναικών εξακολουθεί να είναι πάνω από το διπλάσιο του ποσοστού των ανδρών. Άλλα χαρακτηριστικά της ισπανικής αγοράς εργασίας παραμένουν σχεδόν αμετάβλητα: η αργή βελτίωση της παραγωγικότητας, το υψηλό μερίδιο των συμβάσεων ορισμένου χρόνου και η μικρή χρήση των συμβάσεων μερικής απασχόλησης, που εξακολουθούν να είναι πολύ λιγότερο διαδεδομένες από ό,τι σε άλλα κράτη μέλη. Επιπλέον, η δημιουργία απασχόλησης στις διάφορες αυτόνομες κοινότητες δεν πέτυχε να γεφυρώσει τις μεγάλες διαφορές μεταξύ των περιφερειών όσον αφορά τα ποσοστά απασχόλησης. Η γεωγραφική κινητικότητα του εργατικού δυναμικού είναι περιορισμένη, εν μέρει λόγω των διαρθρωτικών εμποδίων, κυρίως της κακής λειτουργίας της αγοράς στέγης. Στο πλαίσιο αυτό, είναι σημαντικό να ολοκληρωθεί ο εκσυγχρονισμός των δημόσιων υπηρεσιών απασχόλησης και να αυξηθεί ο συντονισμός μεταξύ των περιφερειακών υπηρεσιών απασχόλησης.Η Ισπανία καλείται συνεπώς:Αντιμετώπιση της αλλαγής και προώθηση της προσαρμοστικότητας1. Να βελτιώσει, στο πλαίσιο διαβούλευσης με τους κοινωνικούς εταίρους, την οργάνωση της εργασίας και τη συμμετοχή στη διά βίου μάθηση με σκοπό την ενίσχυση της παραγωγικότητας και της ποιότητας στην εργασία. Να αναθεωρήσει το κανονιστικό πλαίσιο, δίνοντας έμφαση στη μείωση του υψηλού ποσοστού των συμβάσεων ορισμένου χρόνου και στην αύξηση της χρήσης των συμβάσεων μερικής απασχόλησης.Ισότητα των φύλων2. Να αναλάβει αποτελεσματικές ενέργειες για την αύξηση του γενικού ποσοστού απασχόλησης και να γεφυρώσει τις διαφορές μεταξύ των φύλων όσον αφορά την απασχόληση και την ανεργία. Να βελτιώσει την παροχή εγκαταστάσεων φροντίδας για τα παιδιά και για άλλα εξαρτώμενα πρόσωπα.Κινητικότητα3. Να βελτιώσει τις συνθήκες που οδηγούν στη δημιουργία απασχόλησης σε περιφέρειες που μειονεκτούν και να εξαλείψει τα εμπόδια για την κινητικότητα του εργατικού δυναμικού. Αυτή η δράση πρέπει να περιλαμβάνει την ενίσχυση του συντονισμού μεταξύ των διαφόρων περιφερειακών υπηρεσιών απασχόλησης με σκοπό τη μείωση των περιφερειακών ανισοτήτων όσον αφορά την απασχόληση και την ανεργία.Υπηρεσίες εκτέλεσης4. Να ολοκληρώσει τον εκσυγχρονισμό των δημόσιων υπηρεσιών απασχόλησης έτσι ώστε να βελτιωθεί η αποδοτικότητά τους και να αυξηθεί η ικανότητά τους να μεσολαβούν στην αγορά εργασίας. Αυτές οι προσπάθειες πρέπει να περιλαμβάνουν την ολοκλήρωση του στατιστικού συστήματος παρακολούθησης.ΓΑΛΛΙΑΗ Γαλλία εξακολουθεί να έχει σχετικά χαμηλό ποσοστό συνολικής απασχόλησης και πολύ χαμηλό ποσοστό απασχόλησης για τους εργαζομένους μεγαλύτερης ηλικίας (από τα χαμηλότερα στην ΕΕ). Στο πλαίσιο ενός γηράσκοντος πληθυσμού, η πρόκληση έγκειται επομένως στην ενθάρρυνση της συμμετοχής του εργατικού δυναμικού, ιδίως για τους εργαζομένους μεγαλύτερης ηλικίας. Παρά την εφαρμογή ενεργητικών και προληπτικών πολιτικών, το επίπεδο της διαρθρωτικής ανεργίας παραμένει υψηλό σε ορισμένα μέρη της χώρας ενώ υπάρχει και συνεχής αναντιστοιχία μεταξύ της προσφοράς και της ζήτησης εργατικού δυναμικού, θέτοντας προβλήματα πρόσληψης σε ορισμένους τομείς. Στο πλαίσιο αυτό, ο αριθμός των νέων που εγκαταλείπουν το σχολείο χωρίς προσόντα είναι ιδιαίτερα ανησυχητικός. Τέλος, παρά τη δυνατότητά του να διαδραματίσει σημαντικό ρόλο σε αρκετούς τομείς, ο κοινωνικός διάλογος εξακολουθεί να μην είναι επαρκώς ανεπτυγμένος στη Γαλλία.Η Γαλλία συνεπώς καλείται:Πρόληψη και ενεργοποίηση1. Να συνεχίσει και να αναπτύξει μέτρα για την πρόληψη της ανεργίας με την ενίσχυση μιας εξατομικευμένης προσέγγισης για τους ανέργους και με την εξασφάλιση αποτελεσματικών κινήτρων για την αναζήτηση εργασίας και του συντονισμού των διαφόρων υπηρεσιών απασχόλησης. Για το σκοπό αυτό, να εξασφαλίσει ότι το νέο σύστημα ασφάλισης ανεργίας συνοδεύεται από τις κατάλληλες απαιτήσεις και τα αποτελεσματικά κίνητρα για την αναζήτηση εργασίας.Διά βίου μάθηση2. Να συνεχίσει την εκτεταμένη στρατηγική της διά βίου μάθησης, που αντιπροσωπεύει τις ανάγκες αρχικής κατάρτισης και ενθαρρύνει την πρόσβαση στην κατάρτιση για τους ανειδίκευτους εργαζομένους, ιδίως στις ΜΜΕ.Προσφορά εργατικού δυναμικού και παράταση του επαγγελματικού βίου3. Να εφαρμόσει μια συνεκτική πολιτική για να αυξήσει σημαντικά τη συμμετοχή στην αγορά εργασίας των εργαζομένων μεγαλύτερης ηλικίας, ιδίως με την προσφορά κινήτρων για την παραμονή στην εργασία, να ενισχύσει την πρόσβαση στην κατάρτιση και τη μεταρρύθμιση των συστημάτων πρόωρης συνταξιοδότησης.Συνεργασία των κοινωνικών εταίρων4. Να παρακινήσει και να ενθαρρύνει τον κοινωνικό διάλογο, ιδίως για να αντιμετωπίσει ζητήματα που συνδέονται με την παράταση του επαγγελματικού βίου και τη διά βίου μάθηση.ΙΡΛΑΝΔΙΑΗ Ιρλανδία σημειώνει σταθερή πρόοδο προς την κατεύθυνση της επίτευξης των στόχων απασχόλησης της Στοκχόλμης και της Λισσαβώνας. Ωστόσο, η απότομη επιβράδυνση της οικονομικής μεγέθυνσης και η πρόσφατη αύξηση του ποσοστού της ανεργίας αποτελούν σημαντική πρόκληση. Η συμμετοχή των γυναικών στο εργατικό δυναμικό έχει βελτιωθεί σημαντικά, εξακολουθεί όμως να υπάρχει σημαντική διαφορά μεταξύ των ποσοστών απασχόλησης γυναικών και ανδρών καθώς και μεγάλη διαφορά όσον αφορά τις αμοιβές. Αυτή η διαφορά επιδεινώνεται από τις δυσκολίες όσον αφορά την προσφορά και την προσιτότητα της παιδικής φροντίδας. Παρόλο που σημειώθηκε πρόοδος, εξακολουθούν να υφίστανται ανισότητες μεταξύ των δύο περιφερειών, όσον αφορά την ισότιμη πρόσβαση στην αγορά εργασίας και την οικονομική δραστηριότητα. Δεν έχει ακόμη εφαρμοστεί ένα στρατηγικό πλαίσιο για τη διά βίου μάθηση ενώ αναμένεται ακόμη η ανάπτυξη της ενδοεπιχειρησιακής κατάρτισης, ιδίως για τους εργαζομένους μεγαλύτερης ηλικίας.Η Ιρλανδία συνεπώς καλείται:Δημιουργία θέσεων εργασίας1. Να αναλάβει περαιτέρω εκτεταμένα μέτρα για να αντιμετωπίσει τις περιφερειακές ανισορροπίες όσον αφορά την απασχόληση, την ανεργία και τη δημιουργία θέσεων εργασίας, συμπεριλαμβανομένης της ενίσχυσης από τα διαρθρωτικά ταμεία.Διά βίου μάθηση2. Να αυξήσει την ενδοεπιχειρησιακή κατάρτιση και να επισπεύσει την εφαρμογή μιας συνεκτικής στρατηγικής για τη διά βίου μάθηση με γενικούς στόχους. Να προωθήσει την ενεργό συμμετοχή των κοινωνικών εταίρων στην επιδίωξη των στόχων αυτών.Ισότητα των φύλων3. Να ενισχύσει τις προσπάθειες για να κινητοποιήσει και να ενσωματώσει στην αγορά εργασίας τους οικονομικά αέργους, ιδίως τις γυναίκες, με τη συνέχιση της άρσης των φορολογικών εμποδίων, αυξάνοντας τον αριθμό των προσιτών θέσεων παιδικής φροντίδας και αντιμετωπίζοντας τους παράγοντες που συντηρούν τη διαφορά μεταξύ των φύλων ως προς τις αμοιβές.ΙΤΑΛΙΑΠαρά τις βελτιώσεις των πρόσφατων ετών εξακολουθεί να υπάρχει σημαντικό άνοιγμα της ψαλίδας μεταξύ των ποσοστών απασχόλησης στην Ιταλία και του ευρωπαϊκού μέσου όρου, ειδικά για τις γυναίκες και τους μεγαλύτερους σε ηλικία εργαζομένους, και οι εθνικοί στόχοι έχουν τεθεί αναλόγως. Εξακολουθεί να υπάρχει μεγάλο περιφερειακό άνοιγμα της ψαλίδας, με το Βορρά να σημειώνει υψηλά ποσοστά συμμετοχής και σχεδόν πλήρη απασχόληση από τη μια πλευρά και με το Νότο να χαρακτηρίζεται από χαμηλή συμμετοχή και υψηλή ανεργία αφετέρου. Ενώ οι προηγούμενες μεταρρυθμίσεις μπορεί να έχουν συμβάλει στην αύξηση της απασχόλησης και στη μείωση του επιπέδου ανεργίας και στα δύο μέρη της χώρας, η σχετική απόσταση παρέμεινε ουσιαστικά αναλλοίωτη και μπορεί να κρύβει μεγάλο ποσοστό αδήλωτης εργασίας. Μια περαιτέρω σημαντική αδυναμία είναι η όλο και μεγαλύτερη ανισορροπία μεταξύ της ευελιξίας και της ασφάλειας. Η όλο και μεγαλύτερη προσφυγή σε πιο ευέλικτες συμβάσεις, που απολαύουν σχετικά χαμηλού βαθμού προστασίας έναντι της ακόμη αυστηρής προστασίας των μόνιμων θέσεων εργασίας σε μεσαίες και μεγάλες εταιρείες επέτεινε τη δυαδικότητα στην αγορά εργασίας, με την ανασφάλεια στο ένα άκρο μεγεθυμένη από το πολύ περιορισμένο σύστημα παροχών ανεργίας και κοινωνικής συνδρομής. Η κυβέρνηση, στις αρχές του 2003, ανέλαβε περαιτέρω πρωτοβουλίες που στοχεύουν στην ευελιξία, μεταξύ άλλων, τη θέσπιση νέων συμβάσεων εργασίας και την απελευθέρωση των υπηρεσιών απασχόλησης. Ωστόσο, τα μακροχρόνια σχέδια όπως η μεταρρύθμιση των δημόσιων υπηρεσιών απασχόλησης και η στρατηγική διά βίου μάθησης καθυστερούν.Η Ιταλία συνεπώς καλείται:Δημιουργία θέσεων εργασίας1. Να αναλάβει περαιτέρω εκτεταμένα μέτρα για να αντιμετωπίσει τις περιφερειακές ανισότητες στην απασχόληση, την ανεργία και τη δημιουργία θέσεων εργασίας με την αποτελεσματική χρήση όλων των μέσων δράσης, συμπεριλαμβανομένης της ενίσχυσης από τα διαρθρωτικά ταμεία.Αντιμετώπιση της αλλαγής και προώθηση της προσαρμοστικότητας2. Να εφαρμόσει, κατόπιν διαβούλευσης με τους κοινωνικούς εταίρους, μέτρα για την αύξηση της ευελιξίας της αγοράς εργασίας και τον εκσυγχρονισμό της οργάνωσης εργασίας, προωθώντας παράλληλα τη συνεργία μεταξύ ευελιξίας και ασφάλειας και αποφεύγοντας την περιθωριοποίηση των ατόμων σε μειονεκτική θέση.Διά βίου μάθηση3. Να λάβει μέτρα για την εφαρμογή της στρατηγικής διά βίου μάθησης, ιδίως με την αύξηση της προσφοράς συνεχιζόμενης κατάρτισης μέσω συμφωνιών με τους κοινωνικούς εταίρους.Προσφορά εργατικού δυναμικού και παράταση του επαγγελματικού βίου4. Να λάβει μέτρα για την αύξηση του ποσοστού απασχόλησης των εργαζομένων μεγαλύτερης ηλικίας σε συμφωνία με τον εθνικό στόχο, ιδίως με την αύξηση, σε στενή συνεργασία με τους κοινωνικούς εταίρους, της πραγματικής ηλικίας εξόδου και με τη διεύρυνση της προσφοράς ευκαιριών συνεχιζόμενης κατάρτισης. Να λάβει μέτρα για την αύξηση του ποσοστού απασχόλησης των γυναικών, ιδίως με την αύξηση της προσφοράς εγκαταστάσεων φροντίδας για τα παιδιά και άλλα εξαρτώμενα άτομα.Αδήλωτη εργασία5. Να εφαρμόσει επαρκή συνδυασμό πολιτικής για τη μείωση ουσιωδώς της αδήλωτης εργασίας, συμπεριλαμβανομένης της μείωσης της φορολογίας στους χαμηλόμισθους εργαζομένους και των αυξημένων κινήτρων για τη μετατροπή της αδήλωτης εργασίας σε κανονική εργασία.Υπηρεσίες εκτέλεσης6. Να βελτιώσει τη λειτουργία της αγοράς για τις υπηρεσίες απασχόλησης με την εφαρμογή ενός εθνικού μηχανογραφημένου συστήματος δεδομένων αγοράς εργασίας που να είναι διαθέσιμο για όλους τους συντελεστές, βελτιώνοντας ταυτόχρονα την ικανότητα των δημόσιων υπηρεσιών απασχόλησης να παρέχουν ενεργητικά και προληπτικά μέτρα στους ανέργους.ΛΟΥΞΕΜΒΟΥΡΓΟΗ συμμετοχή του εργατικού δυναμικού στο Λουξεμβούργο είναι κάτω από το μέσο όρο της ΕΕ, ιδίως για τους εργαζομένους μεγαλύτερης ηλικίας. Η αύξηση της απασχόλησης έγινε δυνατή χάρη στους διασυνοριακούς εργαζομένους και την αυξημένη συμμετοχή των εντόπιων γυναικών στην πλέον παραγωγική ηλικία, ενώ δεν επιτεύχθηκε ουσιαστικά καμία πρόοδος όσον αφορά το ποσοστό απασχόλησης των εργαζομένων μεγαλύτερης ηλικίας παρά κάποια μέτρα που ελήφθησαν με στόχο τα όλο και μεγαλύτερα κίνητρα για να παραμείνουν στο εργατικό δυναμικό. Η κινητοποίηση μέρους του αχρησιμοποίητου εθνικού δυναμικού απασχόλησης έχει μεγάλη σημασία για την ενίσχυση της προσφοράς εργατικού δυναμικού και την ώθηση στην οικονομική μεγέθυνση. Τα κίνητρα για παραμονή στο εργατικό δυναμικό μπορούν να βελτιωθούν με περαιτέρω μεταρρυθμίσεις των συστημάτων πρόωρης συνταξιοδότησης και προσυνταξιοδότησης. Επίσης, τα αποτελέσματα των τελευταίων αναθεωρήσεων στο συνταξιοδοτικό σύστημα αναπηρίας πρέπει να παρακολουθούνται στενά. Υπάρχει κίνδυνος η πρόοδος που επιτεύχθηκε όσον αφορά την αύξηση του ποσοστού απασχόλησης των γυναικών να μετατραπεί σε μια λιγότερο δυναμική αγορά εργασίας. Η μετάβαση των νέων χωρίς επαγγελματικά προσόντα στην αγορά εργασίας παραμένει επίσης μια σημαντική δυσκολία. Σε σχέση με τις πτυχές αυτές (νέοι, γυναίκες και εργαζόμενοι μεγαλύτερης ηλικίας) και σημαντικές πτυχές της ποιότητας στην εργασία (διά βίου μάθηση, διαφορές μεταξύ ανδρών και γυναικών ως προς τις αμοιβές), το Λουξεμβούργο δεν θέσπισε ακόμη την κατάλληλη συνέχεια για την επαλήθευση του αντικτύπου των μέτρων και των μεταρρυθμίσεων που αποφασίστηκαν από το πρώτο ΕΣΔ για την απασχόληση και μετά.Το Λουξεμβούργο συνεπώς καλείται:Διά βίου μάθηση1. Να εξασφαλίσει την αποτελεσματική εφαρμογή του νομικού πλαισίου για τη συνεχιζόμενη κατάρτιση μέσω της ανάπτυξης, με την έντονη συμμετοχή των κοινωνικών εταίρων, μιας συνεκτικής στρατηγικής διά βίου μάθησης. Να καταπολεμήσει την πρόωρη εγκατάλειψη του σχολείου και να επανεξετάσει το γενικότερο σύστημα μάθησης με σκοπό την επίτευξη καλύτερης συνεκτικότητας μεταξύ των τομέων εκπαίδευσης και κατάρτισης.Προσφορά εργατικού δυναμικού και παράταση του επαγγελματικού βίου2. Να εντείνει περαιτέρω τη δράση του για τη σημαντική αύξηση των ποσοστών συμμετοχής των εργαζομένων μεγαλύτερης ηλικίας στην αγορά εργασίας μέσω της επανεξέτασης του συστήματος πρόωρης συνταξιοδότησης και μέσω της στενής παρακολούθησης των αποτελεσμάτων των τελευταίων αναθεωρήσεων των συστημάτων σύνταξης αναπηρίας.Ισότητα των φύλων3. Να συνεχίσει τις προσπάθειές του για την αύξηση των ποσοστών συμμετοχής των γυναικών στην αγορά εργασίας, βελτιώνοντας τις υπηρεσίες ώστε να διευκολύνεται ο καλύτερος συνδυασμός της επαγγελματικής και της οικογενειακής ζωής, ενθαρρύνοντας την επιστροφή τους στην εργασία ύστερα από μεγάλες περιόδους εκτός της αγοράς εργασίας και λαμβάνοντας μέτρα για την προώθηση της ισότητας ανδρών και γυναικών, ιδίως όσον αφορά τη διαφορά μεταξύ των φύλων ως προς τις αμοιβές.ΚΑΤΩ ΧΩΡΕΣΠαρά την πρόσφατη αύξηση της ανεργίας, οι Κάτω Χώρες εξακολουθούν να επιτυγχάνουν ποσοστά αρκετά πάνω από το γενικό στόχο απασχόλησης που έθεσε το Ευρωπαϊκό Συμβούλιο. Παρόλο που το ποσοστό απασχόλησης των γυναικών υπερβαίνει το στόχο της ΕΕ, η διαφορά μεταξύ των φύλων ως προς τις αμοιβές εξακολουθεί να είναι συγκριτικά υψηλή. Η περαιτέρω βελτίωση των ποσοστών απασχόλησης θα εξαρτηθεί από τη συνεχή ανάπτυξη της απασχόλησης των γυναικών και από την ισχυρότερη ενεργοποίηση των ατόμων μεγαλύτερης ηλικίας και των μειονοτήτων καθώς και από την κινητοποίηση του αχρησιμοποίητου εργατικού δυναμικού. Στο πλαίσιο αυτό, ο υψηλός αριθμός ατόμων με ειδικές ανάγκες που λαμβάνουν παροχές αναπηρίας είναι ανησυχητικός και οι παγίδες της ανεργίας στα συστήματα κοινωνικών παροχών εξακολουθούν να δημιουργούν αντικίνητρα για την ανάληψη εργασίας. Η διατήρηση κενών θέσεων εργασίας λόγω έλλειψης σχετικών δεξιοτήτων τονίζει την ανεπαρκή ικανότητα των πολιτικών της διά βίου μάθησης να γεφυρώσουν το κενό μεταξύ προσφοράς και ζήτησης εργατικού δυναμικού. Καθώς η ανεργία αυξάνεται, μπορεί να αυξηθεί ο κίνδυνος απώλειας της θέσης εργασίας, κυρίως για τους ανειδίκευτους εργαζομένους.Οι Κάτω Χώρες συνεπώς καλούνται:Διά βίου μάθηση1. Να στοχοθετήσουν, σε στενή συνεργασία με τους κοινωνικούς εταίρους, τις πολιτικές διά βίου μάθησης στις ανάγκες της αγοράς εργασίας ώστε να αντιμετωπίσουν την αεργία και να εμποδίσουν τους ανειδίκευτους εργαζομένους να βρεθούν εκτός της αγοράς εργασίας.Ισότητα των φύλων2. Να αναπτύξουν περαιτέρω, από κοινού με τους κοινωνικούς εταίρους, μια στρατηγική για την αντιμετώπιση των παραγόντων που συντηρούν τη διαφορά μεταξύ των φύλων ως προς τις αμοιβές.Ανταμοιβή της εργασίας3. Να βελτιώσουν τη διαφάνεια του συστήματος παροχών με την αυξημένη χρήση μέτρων που να βασίζονται στη φορολογία αντί στις επιδοτήσεις και με τον καλύτερο συντονισμό της εθνικής και τοπικής υποστήριξης του εισοδήματος. Να εξασφαλίσουν ότι το σύστημα αναπηρίας αντιμετωπίζει τόσο την ανάγκη να περιορίσει την εισροή όσο και να ενεργοποιήσει εκείνους που ήδη λαμβάνουν παροχές.ΑΥΣΤΡΙΑΟι στόχοι του ποσοστού απασχόλησης που τέθηκαν στα Ευρωπαϊκά Συμβούλια της Λισσαβώνας και της Στοκχόλμης έχουν επιτευχθεί ήδη σε μεγάλο βαθμό από την Αυστρία πλην του ποσοστού απασχόλησης των εργαζομένων μεγαλύτερης ηλικίας. Η κατάσταση αυτή αντανακλάται επίσης στο γεγονός ότι η μέση ηλικία εξόδου από την αγορά εργασίας είναι πολύ χαμηλή. Τα ποσοστά ανεργίας άρχισαν να αυξάνονται από τα μέσα του 2001, ιδίως για τους νέους, αλλά εξακολουθούν να είναι τα χαμηλότερα στην ΕΕ. Οι διαρθρωτικές αλλαγές στην αγορά εργασίας, η προσαρμοστικότητα του εργατικού δυναμικού και η άρση των αναντιστοιχιών των δεξιοτήτων παραμένουν συνεχής πρόκληση. Αν και το ποσοστό απασχόλησης των γυναικών είναι ήδη πολύ υψηλό, οι διαφορές μεταξύ των φύλων και η έλλειψη εγκαταστάσεων παιδικής φροντίδας συνιστούν σημαντικές αδυναμίες.Η Αυστρία συνεπώς καλείται:Διά βίου μάθηση1. Να συνεχίσει να εφαρμόζει μια εκτεταμένη στρατηγική για την ανάπτυξη της διά βίου μάθησης, που να υποστηρίζεται από την αναγκαία κινητοποίηση όλων των ενδιαφερόμενων συντελεστών και να περιέχει ποσοτικούς στόχους όσον αφορά τους οικονομικούς πόρους και τη συμμετοχή.Προσφορά εργατικού δυναμικού και παράταση του επαγγελματικού βίου2. Να αναπτύξει, από κοινού με τους κοινωνικούς εταίρους, ένα σχέδιο δράσης, βάσει επαρκών στόχων, για την αύξηση της απασχόλησης των εργαζομένων μεγαλύτερης ηλικίας, ιδίως των γυναικών μεγαλύτερης ηλικίας, και της πραγματικής ηλικίας εξόδου.Ισότητα των φύλων3. Να αναπτύξει, από κοινού με τους κοινωνικούς εταίρους, μια στρατηγική, με βάση τους σχετικούς στόχους, για την αντιμετώπιση των παραγόντων που ενισχύουν τη διαφορά μεταξύ των φύλων ως προς τις αμοιβές και να ενισχύσει τα μέτρα για περισσότερες εγκαταστάσεις παιδικής φροντίδας. να αξιολογήσει τον αντίκτυπο του παρόντος συστήματος επιδότησης της παιδικής φροντίδας στην ποιότητα και την ποσότητα της απασχόλησης των γυναικών.ΠΟΡΤΟΓΑΛΙΑΟι γενικοί οικονομικοί δείκτες επιδεινώθηκαν από το 2001 και μετά, ενώ η ανεργία αυξήθηκε σημαντικά το 2002. Ωστόσο, η πρόοδος ως προς τους στόχους σε επίπεδο ΕΕ ήταν θετική από το 1997 και μετά και το ποσοστό απασχόλησης είναι ήδη πάνω από το στόχο του 67% για το 2005. Ωστόσο, η παραγωγικότητα του εργατικού δυναμικού στην Πορτογαλία είναι η χαμηλότερη στην ΕΕ και αυξάνεται αργά. Το μέσο μορφωτικό επίπεδο τόσο του ενήλικου πληθυσμού όσο και των ομάδων νεώτερης ηλικίας εξακολουθεί να είναι χαμηλό. Αν και η Πορτογαλία έχει αυξήσει σημαντικά τις δαπάνες για την εκπαίδευση τα τελευταία χρόνια, το ποσοστό των ατόμων που εγκαταλείπουν το σχολείο χωρίς να έχουν ολοκληρώσει την ανώτερη δευτεροβάθμια εκπαίδευση και χωρίς κατάρτιση είναι κατά πολύ το υψηλότερο στην ΕΕ. Παρά την πρόσφατη πρόοδο, τα επίπεδα επαγγελματικής κατάρτισης είναι σημαντικά χαμηλότερα από το μέσο όρο της ΕΕ. Ήταν ιδιαίτερα δύσκολο να επιτευχθεί η συμμετοχή του μεγαλύτερου μέρους των μικρομεσαίων επιχειρήσεων στα εθνικά προγράμματα που απέβλεπαν στην αναβάθμιση των δεξιοτήτων του προσωπικού τους και στην αύξηση των επιπέδων των προσόντων των εργαζομένων. Παρόλο που το ποσοστό απασχόλησης των γυναικών είναι πάνω από τον κοινοτικό μέσο όρο, παραμένουν σημαντικές ανισορροπίες μεταξύ των φύλων όσον αφορά την κλαδική κατανομή και τις διαφορές ως προς τις αμοιβές στον ιδιωτικό τομέα. Υπογράφηκαν πρόσφατα σημαντικές συμφωνίες μεταξύ των κοινωνικών εταίρων και της κυβέρνησης, αλλά η εφαρμογή τους θα απαιτήσει την έντονη συμμετοχή όλων των συμβαλλόμενων μερών.Η Πορτογαλία συνεπώς πρέπει:Διά βίου μάθηση1. Να συνεχίσει την εφαρμογή της εθνικής στρατηγικής για τη διά βίου μάθηση. να βελτιώσει το εκπαιδευτικό σύστημα ώστε να μειωθεί το υψηλό επίπεδο των νέων που εγκαταλείπουν το σχολείο και να εξασφαλίσει την προσφορά ειδικευμένου εργατικού δυναμικού και να εφαρμόσει τους στόχους για την εκπαίδευση και την κατάρτιση των εργαζομένων στις επιχειρήσεις.Ισότητα των φύλων2. Να συνεχίσει τις προσπάθειες για το συνδυασμό της επαγγελματικής και της οικογενειακής ζωής, ιδίως με την επέκταση των υπηρεσιών και εγκαταστάσεων φροντίδας για τα παιδιά και άλλα εξαρτώμενα άτομα. Να αναλάβει δράση για τη μείωση του διαχωρισμού των φύλων σε κλαδικό επίπεδο και να αντιμετωπίσει τους παράγοντες που συντηρούν τη διαφορά μεταξύ των φύλων ως προς τις αμοιβές στον ιδιωτικό τομέα.Συνεργασία των κοινωνικών εταίρων3. Με βάση τις υφιστάμενες συμφωνίες μεταξύ της κυβέρνησης και των κοινωνικών εταίρων, να ενισχύσει τη συνεργασία των κοινωνικών εταίρων στους τομείς της πολιτικής μισθών και παραγωγικότητας, της προσαρμοστικότητας, της οργάνωσης εργασίας και της ποιότητας στην εργασία.ΦΙΝΛΑΝΔΙΑΗ Φινλανδία υπερβαίνει τους στόχους της γενικής απασχόλησης και της απασχόλησης των γυναικών σε επίπεδο ΕΕ για το 2005 που έθεσε το Ευρωπαϊκό Συμβούλιο καθώς και το στόχο της Λισσαβώνας για το ποσοστό απασχόλησης των γυναικών που πρέπει να επιτευχθεί έως το 2010. Η Φινλανδία είναι ένα από τα κράτη μέλη που εκτίθεται περισσότερο στον αντίκτυπο του γηράσκοντος πληθυσμού. Έτσι, η αύξηση του ποσοστού απασχόλησης και της προσφοράς εργατικού δυναμικού θα απαιτήσει οι εργαζόμενοι μεγαλύτερης ηλικίας να παραμείνουν περισσότερο στην αγορά εργασίας. Το γενικό ποσοστό ανεργίας παραμένει πάνω από το μέσο όρο της ΕΕ, με υψηλή διαρθρωτική ανεργία. Η συνύπαρξη υψηλής ανεργίας σε ορισμένες περιφέρειες με δυσκολίες όσον αφορά την πρόσληψη δείχνει ότι εξακολουθεί να υπάρχει περιθώριο για περαιτέρω βελτίωση της αποτελεσματικότητας των ενεργητικών προγραμμάτων της αγοράς εργασίας όσον αφορά την αντιμετώπιση της αναντιστοιχίας μεταξύ προσφοράς και ζήτησης εργατικού δυναμικού. Αν και έχουν ληφθεί μέτρα για τη μείωση της υψηλής φορολογικής επιβάρυνσης στο εργατικό δυναμικό, η μεταρρύθμιση των συστημάτων φορολογίας και παροχών εξακολουθεί να χρειάζεται προσοχή, ιδίως όσον αφορά το χαμηλόμισθο εργατικό δυναμικό. Από εθνικά στοιχεία φαίνεται ότι υπάρχει μεγάλη διαφορά μεταξύ των φύλων ως προς τις αμοιβές, που εξηγείται εν μέρει μόνο από το διαχωρισμό των φύλων στους διάφορους τομείς.Η Φινλανδία συνεπώς καλείται:Πρόληψη και ενεργοποίηση1. Να βελτιώσει περαιτέρω την αποτελεσματικότητα των ενεργητικών προγραμμάτων για την αγορά εργασίας με στόχο την καταπολέμηση της διαρθρωτικής ανεργίας και τον περιορισμό των περιφερειακών ανισοτήτων και των "στενώσεων" στην αγορά εργασίας, με επικέντρωση στις ανάγκες των πιο ευπαθών ατόμων.Προσφορά εργατικού δυναμικού και παράταση του επαγγελματικού βίου2. Να ενισχύσει τις προσπάθειες για να διατηρήσει τη διαθεσιμότητα του εργατικού δυναμικού μακροπρόθεσμα. Ειδικότερα, να συνεχίσει τη δράση για την αύξηση της πραγματικής ηλικίας εξόδου σύμφωνα με την εθνική στρατηγική για την παράταση του επαγγελματικού βίου και να ενθαρρύνει τη συμμετοχή στην αγορά εργασίας με την περαιτέρω μεταρρύθμιση των συστημάτων φορολογίας και παροχών, ιδίως με τη μείωση των υψηλών οριακών πραγματικών φορολογικών συντελεστών για τους χαμηλόμισθους.Ισότητα των φύλων3. Να ενισχύσει τις προσπάθειες, στο πλαίσιο της προσέγγισης της ένταξης της διάστασης του φύλου, για την αντιμετώπιση των παραγόντων που ενισχύουν τη διαφορά μεταξύ των φύλων ως προς τις αμοιβές και το διαχωρισμό των φύλων.ΣΟΥΗΔΙΑΗ σουηδική αγορά εργασίας χαρακτηρίζεται από τα πολύ υψηλά ποσοστά απασχόλησης, συμπεριλαμβανομένων των ποσοστών των εργαζομένων μεγαλύτερης ηλικίας και των γυναικών, ενώ έχουν ήδη ξεπεραστεί όλοι οι στόχοι σε επίπεδο ΕΕ. Ωστόσο, ενόψει του γηράσκοντος πληθυσμού, θα υπάρξει ανάγκη διατήρησης της προσφοράς εργατικού δυναμικού με την εκμετάλλευση των πιθανών πηγών εργατικού δυναμικού στο πλαίσιο των μεταναστών, των νέων και των μακροχρόνια ασθενών. Αξίζει να δοθεί ιδιαίτερη προσοχή στις πρόωρες συνταξιοδοτήσεις και στην ταχεία αύξηση της μακροχρόνιας ασθένειας ώστε να διατηρηθεί επαρκής προσφορά εργατικού δυναμικού. Παρά τη διεξαγόμενη φορολογική μεταρρύθμιση, η φορολογική επιβάρυνση εξακολουθεί να είναι η υψηλότερη στην ΕΕ. Τα συστήματα παροχών είναι σχετικά γενναιόδωρα στο πλαίσιο της διεθνούς προοπτικής και φαίνεται να είναι αναγκαίες οι περαιτέρω προσπάθειες για τη βελτίωση των κινήτρων για εργασία.Η Σουηδία συνεπώς καλείται:Αντιμετώπιση της αλλαγής και προώθηση της προσαρμοστικότητας1. Να μειώσει τον αριθμό των ατόμων που απουσιάζουν με μακροχρόνια αναρρωτική άδεια με τη βελτίωση των συνθηκών εργασίας και προσαρμόζοντας το κανονιστικό πλαίσιο για να προωθήσει την αποτελεσματική επανένταξη στην αγορά εργασίας.Προσφορά εργατικού δυναμικού και παράταση του επαγγελματικού βίου2. Να ενισχύσει τις προσπάθειες για τη διατήρηση της διαθεσιμότητας του εργατικού δυναμικού μακροπρόθεσμα με την πλήρη αξιοποίηση των πιθανών πηγών εργατικού δυναμικού, ιδίως μέσω της αυξημένης συμμετοχής των μεταναστών.Ανταμοιβή της εργασίας3. Να συνεχίσει περαιτέρω τις μεταρρυθμίσεις των συστημάτων φορολογίας και παροχών για να βελτιώσει τα κίνητρα προς εργασία, ιδιαίτερα για τις ομάδες εκείνες με υψηλούς οριακούς πραγματικούς φορολογικούς συντελεστές και να ολοκληρώσει τη φορολογική μεταρρύθμιση για τα εισοδήματα από εργασία.ΗΝΩΜΕΝΟ ΒΑΣΙΛΕΙΟΤο ΗΒ υπερβαίνει το στόχο του γενικού ποσοστού απασχόλησης σε επίπεδο ΕΕ που έθεσε το ευρωπαϊκό Συμβούλιο, συμπεριλαμβανομένων των στόχων για τις γυναίκες και τους εργαζομένους μεγαλύτερης ηλικίας. Ωστόσο, τα υψηλά ποσοστά απασχόλησης συνδέονται με σχετικά χαμηλά επίπεδα παραγωγικότητας εν μέρει λόγω του ανεπαρκούς επιπέδου των βασικών δεξιοτήτων και των ειδικών προβλημάτων των θέσεων εργασίας που συνδέονται με την ποιότητα όπως η διαφορά μεταξύ των φύλων ως προς τις αμοιβές και η έλλειψη πρόσβασης στην κατάρτιση για ορισμένες κατηγορίες εργαζομένων. Αυτές οι προκλήσεις συνιστούν μια συγκεκριμένη ατζέντα για την περαιτέρω ανάπτυξη κοινωνικής εταιρικής σχέσης στο εθνικό επίπεδο. Επιπλέον, η συνεχής αύξηση του αριθμού των ατόμων εργάσιμης ηλικίας που αιτούνται παροχές ασθένειας και αναπηρίας ενδέχεται να συνιστά περιορισμό για την περαιτέρω αύξηση της προσφοράς εργατικού δυναμικού. Παρόλο που το γενικό ποσοστό απασχόλησης παραμένει πολύ κάτω από το μέσο όρο της ΕΕ, υπάρχουν σημαντικές ανισότητες όσον αφορά την πρόσβαση στην αγορά εργασίας, καθώς υπάρχει συγκέντρωση της οικονομικής αεργίας και της μακροχρόνιας ανεργίας σε ορισμένες περιφέρειες και σε ιδιαίτερα μειονεκτούντα άτομα (μόνοι γονείς, νοικοκυριά όπου κανένα μέλος δεν εργάζεται, ορισμένες εθνικές μειονότητες, άνδρες εργαζόμενοι μεγαλύτερης ηλικίας, άτομα με ειδικές ανάγκες και ανειδίκευτοι). Το γεγονός αυτό απαιτεί ενισχυμένες και καλά στοχοθετημένες ενεργητικές πολιτικές για την αγορά εργασίας.Το ΗΒ συνεπώς καλείται:Πρόληψη και ενεργοποίηση1. Να εφαρμόσει ενεργητικές πολιτικές για την αγορά εργασίας που να οδηγούν σε βιώσιμη ένταξη στην αγορά εργασίας, να μετριάσει την υψηλή συγκέντρωση της ανεργίας και της αεργίας σε ορισμένες κοινότητες. Ειδική προσοχή πρέπει να δοθεί στα άτομα που αντιμετωπίζουν ιδιαίτερα προβλήματα στην αγορά εργασίας και στα άτομα που διατρέχουν τον κίνδυνο να καταστούν μακροχρόνια άνεργα, στους φτωχούς εργαζομένους ή στους αέργους.Προσφορά εργατικού δυναμικού και παράταση του επαγγελματικού βίου2. Να εξασφαλίσει ότι όλοι εκείνοι που είναι σε θέση να εργαστούν θα έχουν τις ευκαιρίες και τα κίνητρα να το πράξουν, ιδίως με τη μεταρρύθμιση των συστημάτων παροχών ασθένειας και αναπηρίας.Ισότητα των φύλων3. Να ενισχύσει τις προσπάθειες για την αντιμετώπιση των παραγόντων που συντηρούν τη διαφορά μεταξύ των φύλων ως προς τις αμοιβές, ιδίως με τη βελτίωση της ισορροπίας όσον αφορά την αντιπροσώπευση μεταξύ γυναικών και ανδρών σε όλα τα επαγγέλματα και τους τομείς και με την αύξηση της πρόσβασης σε κατάρτιση των χαμηλόμισθων γυναικών που εργάζονται στο πλαίσιο μερικής απασχόλησης. Να βελτιώσει περαιτέρω την παροχή προσιτών υπηρεσιών φροντίδας για παιδιά και άλλα εξαρτώμενα άτομα.Συνεργασία των κοινωνικών εταίρων4. Να αναπτύξει περαιτέρω κοινωνική εταιρική σχέση στο εθνικό επίπεδο και σε επίπεδο χώρου εργασίας για να συμβάλει στη βελτίωση της παραγωγικότητας και της ποιότητας στην εργασία, ιδίως με την αντιμετώπιση των χαμηλών επιπέδων βασικών δεξιοτήτων και ελλείψεων δεξιοτήτων του εργατικού δυναμικού.


title: Συστάσεις βέλτιστων πρακτικών για στοιχεία μιας κοινοτικής βεβαίωσης τελικής χρήσης, επί των οποίων συμφώνησε η Ομάδα Αγαθά διπλής χρήσης κατά τη συνεδρίασή της στις 31 Οκτωβρίου 2008 , και τις οποίες σημείωσε η Επιτροπή των Μόνιμων Αντιπροσώπων στις 23 Δεκεμβρίου 2008 , που θα παρέχεται, εφόσον χρειάζεται, δεόντως υπογεγραμμένη και σφραγισμένη, από τους εξαγωγείς που υποβάλλουν στις εθνικές τους αρχές αιτήσεις για άδειες εξαγωγής ειδών διπλής χρήσης [βλέπε άρθρο 6 παράγραφος 2 του κανονισμού (ΕΚ) αριθ. 1334/2000 του Συμβουλίου]

text:
               16.1.2009

               EL

               Επίσημη Εφημερίδα της Ευρωπαϊκής Ένωσης

               C 11/1

         Συστάσεις βέλτιστων πρακτικών για στοιχεία μιας κοινοτικής βεβαίωσης τελικής χρήσης, επί των οποίων συμφώνησε η Ομάδα «Αγαθά διπλής χρήσης» κατά τη συνεδρίασή της στις 31 Οκτωβρίου 2008, και τις οποίες σημείωσε η Επιτροπή των Μόνιμων Αντιπροσώπων στις 23 Δεκεμβρίου 2008, που θα παρέχεται, εφόσον χρειάζεται, δεόντως υπογεγραμμένη και σφραγισμένη, από τους εξαγωγείς που υποβάλλουν στις εθνικές τους αρχές αιτήσεις για άδειες εξαγωγής ειδών διπλής χρήσης [βλέπε άρθρο 6 παράγραφος 2 του κανονισμού (ΕΚ) αριθ. 1334/2000 του Συμβουλίου]
   (2009/C 11/01)


title: Σύσταση κανονισμού (ΕΟΚ) του Συμβουλίου περί συνάψεως συμφωνίας υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατικής και Λαϊκής Δημοκρατίας της Αλγερίας περί καθορισμού, για την περίοδο από 1ης Νοεμβρίου 1986 μέχρι 31ης Οκτωβρίου 1987, του πρόσθετου ποσού που πρέπει να αφαιρεθεί από την εισφορά που εφαρμόζεται κατά την εισαγωγή στην Κοινότητα μη επεξεργασμένου ελαιολάδου καταγωγής Αλγερίας

text:
Αριθ. C 15/6                              Επίσημη Εφημερίδα των Ευρωπαϊκών Κοινοτήτων                               21.1.87
                                                               II
                                                  (Προπαρασκευαστικές πράξεις)
                                                      ΕΠΙΤΡΟΠΗ
              Σύσταση κανονισμού (ΕΟΚ) του Συμβουλίου περί συνάψεως συμφωνίας υπό μορφή ανταλλαγής επι
              στολών μεταξύ της Ευρωπαϊκής Οικονομικής Κοινότητας και της Δημοκρατικής και Λαϊκής Δημο
              κρατίας της Αλγερίας περί καθορισμού, για την περίοδο από 1ης Νοεμβρίου 1986 μέχρι 31 Οκτωβρίου
              1987, του πρόσθετου ποσού που πρέπει να αφαιρεθεί από την εισφορά που εφαρμόζεται κατά την
                           εισαγωγή στην Κοινότητα μη επεξεργασμένου ελαιολάδου καταγωγής Αλγερίας
                                                      COM(86) 633 τελικό/2
                              (Υποβληθείσα από την Επιτροπή στο Συμβούλιο στις 11 Δεκεμβρίου 1986)
                                                          (87/C 15/08)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                             ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                                                   Η συμφωνία υπό μορφή ανταλλαγής επιστολών μεταξύ της
τη συνθήκη για την ίδρυση της Ευρωπαϊκής Οικονομικής               Ευρωπαϊκής Οικονομικής Κοινότητας και της Δημοκρα
Κοινότητας, και ιδίως το άρθρο 43,                                 τικής και Λαϊκής Δημοκρατίας της Αλγερίας περί καθο
                                                                   ρισμού, για την περίοδο από 1η Νοεμβρίου 1986 μέχρι 31
τη συμφωνία συνεργασίας μεταξύ της Ευρωπαϊκής Οικονο              Οκτω6ρίου 1987, του πρόσθετου ποσού που πρέπει να αφαι
μικής Κοινότητας και της Δημοκρατικής και Λαϊκής Δημο             ρεθεί από την εισφορά που εφαρμόζεται κατά την εισαγωγή
κρατίας της Αλγερίας ('), που άρχισε να ισχύει την 1η Νοεμ        στην Κοινότητα μη επεξεργασμένου ελαιολάδου, της διακρί
βρίου 1978, και ιδίως το παράρτημα Β αυτής της συμφωνίας,          σεως 15.07 Α Ι του κοινού δασμολογίου, καταγωγής Αλγε
                                                                   ρίας, εγκρίνεται εξ ονόματος της Κοινότητας.
τη σύσταση της Επιτροπής,                                          Το κείμενο της συμφωνίας επισυνάπτεται στον παρόντα
                                                                   κανονισμό.
τη γνώμη του Ευρωπαϊκού Κοινοβουλίου,
                                                                                Άρθρο 2
Εκτιμώντας:
                                                                   Ο Πρόεδρος του Συμβουλίου εξουσιοδοτείται να ορίσει το
                                                                   πρόσωπο στο οποίο ανατίθεται να υπογράψει τη συμφωνία,
ότι πρέπει να εγκριθεί η συμφωνία υπό μορφή ανταλλαγής
                                                                   με σκοπό τη δέσμευση της Κοινότητας.
επιστολών μεταξύ της Ευρωπαϊκής Οικονομικής Κοινότητας
και της Δημοκρατικής και Λαϊκής Δημοκρατίας της Αλγε                                        Άρθρο 3
ρίας περί καθορισμού, για την περίοδο από 1η Νοεμβρίου
1986 μέχρι 31 Οκτωβρίου 1987, του πρόσθετου ποσού που              Ο παρών κανονισμός αρχίζει να ισχύει την επομένη της
πρέπει να αφαιρεθεί από την εισφορά που εφαρμόζεται                δημοσίευσης του στην Επίσημη Εφημερίδα των Ευρω
κατά την εισαγωγή στην Κοινότητα μη επεξεργασμένου                 παϊκών Κοινοτήτων.
ελαιολάδου, της διακρίσεως 15.07 Α Ι του κοινού δασμολο           Ο παρών κανονισμός είναι δεσμευτικός ως προς όλα τα
γίου, καταγωγής Αλγερίας,                                          μέρη του και ισχύει άμεσα σε κάθε κράτος μέλος.
(·) ΕΕ αριθ. L 263 της 27. 9. 1978, σ. 2.


Σημαντική ανακοίνωση νομικού περιεχομένου

|

52009PC0572

Σύσταση για Απόφαση του Συμβουλίου σχετικά με τη θέση που θα λάβει η Ευρωπαϊκή Κοινότητα όσον αφορά την αναδιαπραγμάτευση της νομισματικής συμφωνίας με τη Δημοκρατία του Αγίου Μαρίνου  /* COM/2009/0572 τελικό - CNB 2009/0159 */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 16.10.2009COM(2009) 572 τελικό2009/0159 (CNB)Σύσταση γιαΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με τη θέση που θα λάβει η Ευρωπαϊκή Κοινότητα όσον αφορά την αναδιαπραγμάτευση της νομισματικής συμφωνίας με τη Δημοκρατία του Αγίου ΜαρίνουΑΙΤΙΟΛΟΓΙΚΗ ΕΚΘΕΣΗΟι νομισματικές συμβάσεις συνάφθηκαν μεταξύ της Ευρωπαϊκής Κοινότητας, αφενός, και του Μονακό, του Αγίου Μαρίνου και του Βατικανού, αφετέρου, προκειμένου να προσδοθεί νομική συνέχεια στις ρυθμίσεις που υπήρχαν μεταξύ των εν λόγω χωρών, αφενός, και της Γαλλίας και της Ιταλίας, αφετέρου, πριν από την εισαγωγή του ευρώ.Δέκα έτη μετά την αντικατάσταση από το ευρώ των παλαιών εθνικών νομισμάτων της Ιταλίας και της Γαλλίας, τα οποία χρησιμοποιούνταν από το Μονακό, τον Άγιο Μαρίνο και το Βατικανό, το Συμβούλιο κάλεσε την Επιτροπή να επανεξετάσει τη λειτουργία των νομισματικών συμβάσεων[1]. Τα αποτελέσματα της αξιολόγησης εγκρίθηκαν στην ανακοίνωση της Επιτροπής σχετικά με τη λειτουργία των νομισματικών συμβάσεων με το Μονακό, τον Άγιο Μαρίνο και το Βατικανό[2]. Η Επιτροπή κατέληξε στο συμπέρασμα ότι οι νομισματικές συμβάσεις στην παρούσα μορφή τους πρέπει να τροποποιηθούν προκειμένου να εξασφαλιστεί συνεπέστερη προσέγγιση όσον αφορά τις σχέσεις μεταξύ της Κοινότητας και των χωρών που έχουν υπογράψει τις συμβάσεις. Το παρόν σχέδιο σύστασης για την έκδοση απόφασης του Συμβουλίου ορίζει τη θέση που θα λάβει η Ευρωπαϊκή Κοινότητα κατά την αναδιαπραγμάτευση της νομισματικής σύμβασης με τη Δημοκρατία του Αγίου Μαρίνου.Η Επιτροπή προτείνει την αναδιαπραγμάτευση και τροποποίηση των ακόλουθων διατάξεων:-  Μεταφορά συναφών διατάξεων της κοινοτικής νομοθεσίαςΟι υποχρεώσεις του Μονακό, του Αγίου Μαρίνου και του Βατικανού που απορρέουν από τις αντίστοιχες νομισματικές συμβάσεις με την Κοινότητα παρουσιάζουν μεγάλες ανομοιότητες.Η νομισματική σύμβαση με το Πριγκιπάτο του Μονακό περιλαμβάνει τον μεγαλύτερο αριθμό υποχρεώσεων. Αντίθετα με τη σύμβαση με το Μονακό, οι συμβάσεις με τον Άγιο Μαρίνο και το Βατικανό δεν συνεπάγονται καμία συγκεκριμένη υποχρέωση μεταφοράς νομοθεσίας της ΕΕ όσον αφορά την προστασία των τραπεζογραμματίων και των κερμάτων ευρώ από την παραχάραξη και την κιβδηλεία και τις μεθόδους συνεργασίας με την Κοινότητα στον τομέα αυτόν. Προκειμένου να υπάρξει ισότιμη μεταχείριση και να διασφαλιστεί η δέουσα προστασία των τραπεζογραμματίων και κερμάτων ευρώ από την παραχάραξη και την κιβδηλεία, ο Άγιος Μαρίνος, από κοινού με το Βατικανό, εφαρμόζουν τη συναφή κοινοτική νομοθεσία.Τα χρηματοπιστωτικά ιδρύματα που δραστηριοποιούνται στις χώρες που έχουν υπογράψει τις νομισματικές συμβάσεις μπορούν να έχουν πρόσβαση στα συστήματα διατραπεζικών διακανονισμών των συναλλαγών και πληρωμών, καθώς και διακανονισμών για πράξεις επί τίτλων στην Ευρωπαϊκή Ένωση. Το Πριγκιπάτο του Μονακό χρησιμοποιεί αποτελεσματικά αυτή τη δυνατότητα και για τον σκοπό αυτό πρέπει να εφαρμόζει τη συναφή κοινοτική νομοθεσία στον χρηματοπιστωτικό και τον τραπεζικό τομέα. Λόγω του μεγέθους του τραπεζικού τομέα στον Άγιο Μαρίνο και των στενών σχέσεων που διατηρεί με τις τράπεζες που δραστηριοποιούνται στη ζώνη του ευρώ (τα χρηματοπιστωτικά ιδρύματα του Αγίου Μαρίνου έχουν πρόσβαση στα συστήματα πληρωμών μέσω των ιταλικών τραπεζών), η Δημοκρατία του Αγίου Μαρίνου θα πρέπει επίσης να ευθυγραμμίσει τη νομοθεσία της στον τραπεζικό και τον χρηματοπιστωτικό τομέα με τη νομοθεσία που είναι εφαρμοστέα στην Κοινότητα . Λόγω του όγκου της κοινοτικής νομοθεσίας και των περιορισμένων διοικητικών ικανοτήτων του Αγίου Μαρίνου, θα πρέπει να χορηγηθεί στη χώρα αυτή μεταβατική περίοδος 5 ετών.-  Μηχανισμοί παρακολούθησηςΣε αντίθεση με τη διαδικασία που προβλέπεται για τη σύμβαση με το Μονακό, στις συμβάσεις που έχουν υπογραφεί με τον Άγιο Μαρίνο και το Βατικανό δεν προβλέπεται διαδικασία παρακολούθησης. Ελλείψει τακτικής επίσημης παρακολούθησης, ο Άγιος Μαρίνος και το Βατικανό δεν υποβάλλουν τακτικά εκθέσεις σχετικά με την εφαρμογή των συμβάσεων και δεν ενημερώνονται δεόντως για τις νομοθετικές εξελίξεις στους τομείς που καλύπτουν οι συμβάσεις. Ως εκ τούτου, η Επιτροπή προτείνει τη δημιουργία δύο νέων μεικτών επιτροπών – παρόμοιων με εκείνη που υπάρχει με το Πριγκιπάτο του Μονακό – με τη Δημοκρατία του Αγίου Μαρίνου και με το Κράτος της Πόλεως του Βατικανού.Η μεικτή επιτροπή με τη Δημοκρατία του Αγίου Μαρίνου θα απαρτίζεται από εκπροσώπους του Αγίου Μαρίνου, της Ιταλίας, της Ευρωπαϊκής Επιτροπής και της Ευρωπαϊκής Κεντρικής Τράπεζας. Έργο της επιτροπής θα είναι να διευκολύνει την εφαρμογή της σύμβασης και να εξετάσει ενδεχόμενες τροποποιήσεις στον κατάλογο της κοινοτικής νομοθεσίας που πρέπει να εφαρμόζει ο Άγιος Μαρίνος. Επίσης, βάσει της νομισματικής σύμβασης, θα έχει αρμοδιότητα λήψης αποφάσεων σε περιορισμένο αριθμό θεμάτων (π.χ. έγκριση της αλλαγής νομισματοκοπείου για την παραγωγή των κερμάτων ευρώ της Δημοκρατίας του Αγίου Μαρίνου).-  Ανώτατο όριο κοπής κερμάτων ευρώΓια ιστορικούς λόγους, τα ανώτατα όρια για τη μέγιστη ετήσια ποσότητα έκδοσης κερμάτων του Μονακό, του Αγίου Μαρίνου και του Βατικανού καθορίστηκαν με δύο διαφορετικούς τρόπους (το Μονακό μπορεί σήμερα να εκδίδει κέρματα ευρώ μέχρις ενός ανωτάτου όγκου ίσου προς το 1/500 της ποσότητας των κερμάτων που εκδίδονται στη Γαλλία, ενώ ο Άγιος Μαρίνος και το Βατικανό έχουν σταθερές ποσοστώσεις) που οδηγούν σε πολύ διαφορετικά αποτελέσματα.Για την εξασφάλιση της δίκαιης μεταχείρισης όλων των χωρών που έχουν συνάψει νομισματικές συμβάσεις, η Επιτροπή προτείνει την καθιέρωση μιας νέας ενιαίας μεθόδου υπολογισμού των ανώτατων ορίων κοπής κερμάτων ευρώ (που πρέπει να χρησιμοποιείται και σε όλες τις μελλοντικές συμβάσεις).Τα νέα ανώτατα όρια θα αποτελούνται από μία σταθερή και από μία μεταβλητή συνιστώσα:1.  Η σταθερή συνιστώσα θα έχει ως σκοπό την κάλυψη της ζήτησης κερμάτων από συλλέκτες. Σύμφωνα με κοινές εκτιμήσεις, μια έκδοση συνολικής αξίας της τάξεως των 2 100 000 ευρώ θα ήταν επαρκής για την κάλυψη της ζήτησης της αγοράς συλλεκτών.[3]2.  Η μεταβλητή συνιστώσα , στην περίπτωση του Αγίου Μαρίνου, θα βασίζεται στη μέση κατά κεφαλή κοπή κερμάτων της Ιταλίας. Η μέση κατά κεφαλή ποσότητα κερμάτων που εκδίδεται το έτος (n-1) στην Ιταλία θα πολλαπλασιάζεται με τον αριθμό των κατοίκων του Αγίου Μαρίνου.3.  Κανόνες που διέπουν την κοπή κερμάτων ευρώΟι τρέχουσες νομισματικές συμβάσεις παρέχουν το δικαίωμα κοπής κερμάτων ευρώ του Αγίου Μαρίνου και του Βατικανού αποκλειστικά στο εθνικό νομισματοκοπείο της Ιταλίας. Ο εν λόγω κανόνας καθιερώθηκε για ιστορικούς λόγους σε μια εποχή κατά την οποία τα μετρητά του ευρώ δεν ήταν ακόμη σε κυκλοφορία και όλες σχεδόν οι χώρες της ζώνης του ευρώ έκοβαν κέρματα ευρώ αποκλειστικά για να καλύψουν τις δικές τους ανάγκες. Η κατάσταση αυτή έχει πλέον διαφοροποιηθεί, καθώς σήμερα αρκετές χώρες της ζώνης του ευρώ αναθέτουν την κοπή των κερμάτων τους σε νομισματοκοπεία άλλων χωρών της ζώνης του ευρώ.Για τον σκοπό αυτό, η Επιτροπή προτείνει να παρασχεθεί η δυνατότατα στον Άγιο Μαρίνο και στο Βατικανό να παραγγέλλουν τα δικά τους κέρματα ευρώ σε άλλα νομισματοκοπεία της ΕΕ που διαθέτουν εμπειρία στην παραγωγή κερμάτων ευρώ . Η αλλαγή νομισματοκοπείου θα πρέπει, ωστόσο, να εγκριθεί από τη μεικτή επιτροπή.-  Επιλογή δικαιοδοτικού οργάνουΟι παρούσες νομισματικές συμβάσεις δεν παρέχουν στην Κοινότητα καμία ευχέρεια λήψης μέτρων σε περίπτωση που οι χώρες που έχουν υπογράψει τις νομισματικές συμβάσεις δεν εκπληρώνουν τις υποχρεώσεις τους (π.χ. δεν μεταφέρουν τη σχετική κοινοτική νομοθεσία σε εύλογο χρόνο), πέραν της – όχι πολύ πιθανής - δυνατότητας που έχει η Κοινότητα να αποχωρήσει μονομερώς από τη σύμβαση. Η Επιτροπή προτείνει συνεπώς να επιλεγεί το Ευρωπαϊκό Δικαστήριο ως το αρμόδιο δικαιοδοτικό όργανο για την επίλυση διαφορών που μπορεί να προκύψουν από την εφαρμογή των νομισματικών συμβάσεων.2009/0159 (CNB)Σύσταση γιαΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με τη θέση που θα λάβει η Ευρωπαϊκή Κοινότητα όσον αφορά την αναδιαπραγμάτευση της νομισματικής συμφωνίας με τη Δημοκρατία του Αγίου ΜαρίνουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 111 παράγραφος 3,τη σύσταση της Επιτροπής[4],τη γνώμη της Ευρωπαϊκής Κεντρικής Τράπεζας[5],Εκτιμώντας τα ακόλουθα:4.  Από την ημερομηνία εισαγωγής του ευρώ, η Κοινότητα είναι αρμόδια για νομισματικά και συναλλαγματικά θέματα.5.  Το Συμβούλιο αποφασίζει τη μεθόδευση των διαπραγματεύσεων και της σύναψης των συμφωνιών για νομισματικά ή συναλλαγματικά θέματα.6.  Η Ιταλική Δημοκρατία, εξ ονόματος της Κοινότητας, συνήψε, στις 29 Νοεμβρίου 2000, νομισματική σύμβαση με τη Δημοκρατία του Αγίου Μαρίνου.7.  Στις 10 Φεβρουαρίου 2009, το Συμβούλιο κάλεσε την Επιτροπή να επανεξετάσει τη λειτουργία των υφιστάμενων συμβάσεων και να εξετάσει το ενδεχόμενο αύξησης των ανώτατων ορίων κοπής κερμάτων.8.  Η Επιτροπή, στην ανακοίνωσή της για τη λειτουργία των νομισματικών συμβάσεων με το Μονακό, τον Άγιο Μαρίνο και το Βατικανό[6] κατέληξε στο συμπέρασμα ότι η νομισματική σύμβαση με τη Δημοκρατία του Αγίου Μαρίνου στην παρούσα μορφή της πρέπει να τροποποιηθεί, προκειμένου να εξασφαλιστεί συνεπέστερη προσέγγιση στο πλαίσιο των σχέσεων μεταξύ της Κοινότητας και των χωρών που έχουν υπογράψει νομισματική σύμβαση.9.  Συνεπώς, απαιτείται, το συντομότερο δυνατό, αναδιαπραγμάτευση της νομισματικής σύμβασης με τον Άγιο Μαρίνο, έτσι ώστε το νέο καθεστώς να τεθεί σε ισχύ την 1η Ιανουαρίου 2010, μαζί με τους νέους κανόνες σχετικά με τις διαδικασίες θέσης σε κυκλοφορία κερμάτων ευρώ που προβλέπονται στη σύσταση της Επιτροπής της 19ης Δεκεμβρίου 2008 ια τη θέσπιση κοινών κατευθυντηρίων γραμμών όσον αφορά τις εθνικές όψεις και την έκδοση των κερμάτων ευρώ που προορίζονται για κυκλοφορία, που ενέκρινε το Συμβούλιο στα συμπεράσματά του της 10ης Φεβρουαρίου 2009.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η Ιταλική Δημοκρατία γνωστοποιεί στη Δημοκρατία του Αγίου Μαρίνου την ανάγκη τροποποίησης, το συντομότερο δυνατό, της υφιστάμενης νομισματικής σύμβασης μεταξύ της Ιταλικής Δημοκρατίας, εξ ονόματος της Ευρωπαϊκής Κοινότητας, και της Δημοκρατίας του Αγίου Μαρίνου και προτείνει την αναδιαπραγμάτευση των συναφών διατάξεων της σύμβασης.Άρθρο 2Κατά την επαναδιαπραγμάτευση της σύμβασης με τη Δημοκρατία του Αγίου Μαρίνου, η Κοινότητα επιδιώκει τις ακόλουθες αλλαγέςα) Η σύμβαση συνάπτεται μεταξύ της Κοινότητας και της Δημοκρατίας του Αγίου Μαρίνου. Το κείμενο της σύμβασης είναι η κωδικοποιημένη έκδοση του κειμένου της τρέχουσας σύμβασης, συμπεριλαμβανομένων των τροποποιήσεων.β) Η Δημοκρατία του Αγίου Μαρίνου δεσμεύεται να θεσπίσει όλα τα κατάλληλα μέτρα, είτε με άμεση μεταφορά της νομοθεσίας είτε με ισοδύναμες ενέργειες:-  για την εφαρμογή της συναφούς κοινοτικής νομοθεσίας όσον αφορά τον τραπεζικό και τον χρηματοπιστωτικό τομέα, ιδίως της νομοθεσίας που αφορά τη δραστηριότητα και εποπτεία των υπόψη ιδρυμάτων,-  για την εφαρμογή της συναφούς κοινοτικής νομοθεσίας όσον αφορά την πρόληψη της νομιμοποίησης εσόδων από παράνομες δραστηριότητες, την πρόληψη της απάτης και την παραχάραξη ρευστών και μη ρευστών μέσων πληρωμής, μεταλλίων και μαρκών και περί υποχρεώσεων υποβολής στατιστικών στοιχείων.Η Δημοκρατία του Αγίου Μαρίνου εξασφαλίζει ότι όλη η συναφής κοινοτική νομοθεσία στον τραπεζικό και τον χρηματοπιστωτικό τομέα εφαρμόζεται στο έδαφός της πριν από την 1η Ιανουαρίου 2015. Η σύμβαση περιλαμβάνει παράρτημα στο οποίο αναφέρονται λεπτομερώς οι προθεσμίες για τη θέσπιση των προαναφερθέντων μέτρων.γ) Αναθεωρείται η μέθοδος υπολογισμού του ανώτατου ορίου κοπής κερμάτων ευρώ για τη Δημοκρατία του Αγίου Μαρίνου. Το νέο ανώτατο όριο υπολογίζεται με μέθοδο που συνδυάζει μία σταθερή συνιστώσα σκοπός της οποίας είναι να αποφεύγεται η υπερβολική νομισματική κερδοσκοπία όσον αφορά τα κέρματα του Αγίου Μαρίνου, και να ικανοποιούνται παράλληλα τα αιτήματα της αγοράς συλλεκτικών νομισμάτων, και μία μεταβλητή συνιστώσα, η οποία υπολογίζεται ως η μέση κατά κεφαλήν κοπή νομισμάτων της Ιταλίας κατά το έτος n-1 πολλαπλασιασμένη επί τον αριθμό των κατοίκων του Αγίου Μαρίνου.δ) Συστήνεται μεικτή επιτροπή για την παρακολούθηση της προόδου που σημειώνεται κατά την εφαρμογή της σύμβασης αποτελούμενη από εκπροσώπους της Δημοκρατίας του Αγίου Μαρίνου, της Ιταλικής Δημοκρατίας, της Επιτροπής και της Ευρωπαϊκής Κεντρικής Τράπεζας. Η επιτροπή έχει τη δυνατότητα να αναθεωρεί, κάθε χρόνο, τη σταθερή συνιστώσα ώστε να λαμβάνεται υπόψη ο πληθωρισμός και η εξέλιξη της αγοράς συλλεκτών. Η μεικτή επιτροπή λαμβάνει της αποφάσεις της ομόφωνα και καταρτίζει τον εσωτερικό κανονισμό λειτουργίας της.ε) Τα κέρματα ευρώ τους Δημοκρατίας του Αγίου Μαρίνου εκδίδονται από το νομισματοκοπείο Instituto Poligrafico e Zecca dello Stato. Ωστόσο, η Δημοκρατία του Αγίου Μαρίνου έχει τη δυνατότητα να επιλέξει άλλον ανάδοχο μεταξύ των νομισματοκοπείων τους ΕΕ που εκδίδουν κέρματα ευρώ, με τη σύμφωνη γνώμη τους μεικτής επιτροπής. Προκειμένου να εγκριθεί από την ΕΚΤ ο συνολικός όγκος των εκδιδόμενων κερμάτων, ο όγκος των κερμάτων που εκδίδονται από τη Δημοκρατία του Αγίου Μαρίνου προστίθεται στον όγκο των κερμάτων που εκδίδονται από τη χώρα προέλευσης του νομισματοκοπείου παραγωγής τους.στ) Το Δικαστήριο των Ευρωπαϊκών Κοινοτήτων επιλέγεται ως το αρμόδιο όργανο για την επίλυση των διαφορών που μπορεί να προκύψουν κατά την εφαρμογή της συμφωνίας.Εάν η Κοινότητα ή ο Άγιος Μαρίνος θεωρήσουν ότι το άλλο μέρος δεν έχει εκπληρώσει μια από τις υποχρεώσεις του βάσει της νομισματικής συμφωνίας, μπορούν να προσφύγουν στο Δικαστήριο. Η απόφαση του δικαστηρίου είναι δεσμευτική για τα μέρη, τα οποία λαμβάνουν τα αναγκαία μέτρα ώστε να συμμορφωθούν με την απόφαση εντός της προθεσμίας που ορίζεται στην απόφαση του δικαστηρίου. Εάν η Κοινότητα ή ο Άγιος Μαρίνος δεν λάβουν τα αναγκαία μέτρα για να συμμορφωθούν με την απόφαση εντός της προβλεπόμενης προθεσμίας, το άλλο μέρος μπορεί να καταγγείλει τη συμφωνία αμελλητί.Άρθρο 3Οι διαπραγματεύσεις με τη Δημοκρατία του Αγίου Μαρίνου διενεργούνται από την Ιταλική Δημοκρατία και την Επιτροπή εξ ονόματος της Κοινότητας. Η Ευρωπαϊκή Κεντρική Τράπεζα συμπράττει πλήρως στις διαπραγματεύσεις που εμπίπτουν στο πεδίο των αρμοδιοτήτων της. Η Ιταλική Δημοκρατία και η Επιτροπή υποβάλλουν το σχέδιο της σύμβασης στην οικονομική και δημοσιονομική επιτροπή προς γνωμοδότηση.Άρθρο 4Η σύμβαση συνάπτεται από το Συμβούλιο.Η παρούσα απόφαση απευθύνεται στην Ιταλική Δημοκρατία και στην Επιτροπή.Βρυξέλλες,Για το ΣυμβούλιοΟ Πρόεδρος [1] Συμπεράσματα του Συμβουλίου για τη «θέσπιση κοινών κατευθυντηρίων γραμμών όσον αφορά τις εθνικές όψεις και την έκδοση των κερμάτων ευρώ που προορίζονται για κυκλοφορία». 2922η σύνοδος του Συμβουλίου ECOFIN της 10ης Φεβρουαρίου 2009.[2] COM (2009)359 της 14ης Ιουλίου 2009.[3] Ο Άγιος Μαρίνος, για παράδειγμα, έχει επικεντρωθεί στην κοπή επιλεγμένων κερμάτων ευρώ με αρκετή επιτυχία: τα κέρματα αυτά χρησιμοποιούνται σήμερα για τις συναλλαγές με βάση την ονομαστική τους αξία.[4] ΕΕ C , , σ. .[5] ΕΕ C , , σ. .[6] COM(2009)359.